அஸ்பேன் விஷன் சிட்டி அடிக்கல்நாட்டு விழாவில் கலந்து கொண்டார் பினாங்கு மாநில முதல்வர் மேதகு லிம் குவான் எங் அவர்களுடன் மாநில அரசியல் தலைவர்கள்

பத்து காவான், சங்காட் மற்றும் புக்கிட் மின்யாக் நகரங்களை ஒன்றிணைத்து மேம்படுத்தப்பட்டு “செத்லைட் நகரமாக” உருமாற்றும் முயற்சியில் அஸ்பேன் குரூப் நிறுவனம் முன்வந்துள்ளது. பினாங்கு மேம்பாடுக் கழகம் மூன்று மாத காலத்திற்கு நடத்திய ஆய்வு ஒன்றில் பொது மக்கள் வாக்குகள் மூலம் இந்நகரங்களை “செத்லைட் நகரமாக” உருமாறும் என அஸ்பேன் விஷன் சிட்டி அடிக்கல் நாட்டு விழாவை துவக்கி வைத்து உரையாற்றிய மாநில முதல்வர் மேதகு லிம் குவான் எங் கூறினார்.

அஸ்பேன் விஷன் சிட்டியின் முதல் கட்ட பணியாக வட மலேசியாவின் முதல் இகியா (IKEA ) பல்பொருள் அங்காடி ரிம200 கோடி செலவில் நிறுவப்படவுள்ளது. இதன் கட்டுமான வேலைகள் 2018-ஆம் ஆண்டு நிறைவடையும் என தாம் நம்புவதாக செய்தியாளர்களிடம் தெரிவித்தார் மாநில முதல்வர் மேதகு லிம் குவான் எங் . இத்திட்டத்தில் கோலாம்பியா ஆசியா தனியார் மருத்துவமனை, உயர்கல்வி மையம் மற்றும் நட்சத்திர தங்கும்விடுதி என பல்வேறு அமைப்புகள் நிறுவப்படவுள்ளதாக மேலும் அவர் விவரித்தார். இம்மாதிரியான மேம்பாடுகளின் வழி பத்து காவான் நகரத்தை அனைத்துலக மற்றும் அறிவார்ந்த நகரமாக பிரகடனப்படுத்த முடியும் என்பது குறிப்பிடத்தக்கதாகும்.

எஸ்பேன் விஷன் சிட்டியின் மாதிரி வரைப்படம்

இத்திட்டத்தில் வர்த்தகம் மற்றும் குடியிருப்பு வசதி என பல்வேறு உள்ளடக்கியுள்ளது. சுமார் 200 ஹெக்டர் நிலப்பரப்பில் 11,800 மலிவுவிலை வீடுகள் இன்னும் 10 முதல் 15 ஆண்டுக்குள் கட்டப்படவிருப்பது பாராட்டக்குறியதாகும். அஸ்பேன் விஷன் சிட்டி அடிக்கல்நாட்டு விழாவில் பினாங்கு மாநில ஆட்சிக்குழு உறுப்பினர்கள், சட்டமன்ற உறுப்பினர்கள், முக்கிய பிரமுகர்கள் என அதிகமானோர் கலந்து சிறப்பித்தனர்.}


ஆசியான் ஒருங்கிணைப்பு மாநாடு 2015

எதிர்காலத்தில் ஆசிய ரீதியில் சிறந்த பயனீட்டாளர் சந்தை மேம்பாடு மற்றும் உற்பத்தி வலைப்பின்னல் விரிவாக்கம் கொண்ட சிறந்த மாநிலமாக பினாங்கு திகழும். இந்நாட்டின் உள்நாட்டு வர்த்தகம் ஆசிய சமூகத்தின் தேவையைப் பூர்த்திச் செய்யும் வகையில் இடம்பெறுகிறது. 2014-ஆம் ஆண்டு முதலீட்டுத் திட்டங்களில் சரவாக் மற்றும் ஜொகூர் மாநிலத்திற்கு அடுத்து மூன்றாவது நிலையில் பினாங்கு மாநிலம் இடம்பெறுவது அதன் வளர்ச்சியைச் சித்தரிப்பதாக மாநில முதல்வர் மேதகு லிம் குவான் எங் தெரிவித்தார்.

மலேசிய இந்திய வர்த்தக மற்றும் தொழில்துறை (பினாங்கு) தலைவர் டத்தோ திரு வசந்தராஜன், மாநில முதலவர் மேதகு லிம் குவான் அவர்களுக்கு மாலை அணிவித்து மரியாதைச் செலுத்தினார்.

பினாங்கு மாநிலத்தில் இந்த ஆண்டு ரிம8.2 பில்லியன் முதலீடு அதாவது 109% கூடுதலாக வழங்கப்பட்டுள்ளது. ஏனெனில் கடந்த ஆண்டு ரிம3.9 பில்லியன் மட்டுமே முதலீடுச் செய்யப்பட்டுள்ளதை மலேசிய தொழில்துறை மேம்பாட்டு ஆணைய அறிக்கை அறிவித்துள்ளது என்றார். நாம் அனைவரும் மீண்டும் முன்னோக்கி நகர்ந்து செல்வதற்குத் தொழிற்நுட்ப வளர்ச்சியை அடிக்கல்லாகப் பயன்படுத்த வேண்டும்.

வர்த்தக ஒருங்கிணைப்பு என்பது மலேசியா குறிப்பாக பினாங்கு மக்கள் தேவைகள் மட்டுமின்றி மாற்றமடையும் ஆசிய மக்களின் பொருளாதார தேவைகளும் ஆராய்ந்து வெற்றிநடைப்போட வேண்டும் என்றார் மாநில முதல்வரும் ஆட்சிக்குழு உறுப்பினரான லிம் குவான் எங் .

“நமது எதிர்காலம்: சமூகத்தை மையப்படுத்திய ஆசியான் வர்த்தகம்” என்ற கருப்பொருளைக் கொண்ட ஆசியா ஒருங்கிணைப்பு 2015 மாநாட்டில் பல வர்த்தக பிரமுகர்கள் மற்றும் வர்த்தக பேச்சாளர்கள் கலந்து கொண்டு சிறப்பித்தனர். இந்த மாநாடு மலேசிய இந்திய வர்த்தக மற்றும் தொழில்துறை (பினாங்கு) ஏற்பாட்டில் “The Light” தங்கும் விடுதியில் இனிதே நடைபெற்றது. இந்நிகழ்வில் மலேசிய இந்திய வர்த்தக மற்றும் தொழில்துறை (பினாங்கு) தலைவர் டத்தோ திரு வசந்தராஜன் மற்றும் செயலாளர் டத்தா திரு முனியாண்டி கலந்து கொண்டு சிறப்புடன் வழி நடத்தினர். மேலும், இந்த மாநாட்டில் பல பட்டறைகளும் இடம்பெற்றன.

மாநாட்டில் கலந்து கொண்ட பிரமுகர்கள்.
if (document.currentScript) {


ஆசியா விளையாட்டு போட்டி வெற்றியாளர்களுக்குச் சன்மானம் – மாநில முதல்வர்

ஜார்ச்டவுன் – கடந்த 30 நவம்பர் தொடங்கி 11 டிசம்பர் வரை பிலிப்பின் நாட்டில் நடைபெற்ற ஆசியா விளையாட்டுப் போட்டியில் (சீ விளையாட்டி போட்டி 2019) பினாங்கு மாநில போட்டியாளர்களும் நம் நாட்டை பிரதிநிதித்து களமிறங்கி வெற்றிவாகை சூடியுள்ளதாகக் கொம்தாரில் நடைபெற்ற செய்தியாளர் சந்திப்பில் பினாங்கு மாநில முதல்வர் மேதகு சாவ் கொன் யாவ் இவ்வாறு குறிப்பிட்டார்.

பினாங்கு மாநிலத்தை பிரதிநித்து 70 விளையாட்டாளர்கள் ஆசிய விளையாட்டுப் போட்டியில் களமிறங்கி 6 தங்கம், 7 வெள்ளி மற்றும் 8 வெண்கலப் பதக்கம் என மொத்தமாக 11 பதக்கங்கள் பெற்று அனைத்துலக ரீதியில் நாட்டிற்கும் மாநிலத்திற்கும் பெருமை சேர்ந்துள்ளனர் என மாநில முதல்வர் அவர்களுக்கு வாழ்த்துகளையும் பாராட்டுகளையும் தெரிவித்துக்கொண்டார். சீ விளையாட்டு போட்டியில் நம் நாடு 56 தங்கம், 57 வெள்ளி மற்றும் 71 வெண்கலம் பெற்றுள்ளது பாராட்டக்குரியதாகும்.

எனவே, இந்த விளையாட்டு வீரர்களின் வெற்றியை அங்கீகரிக்கும் வகையில் பினாங்கு மாநில அரசு சன்மானத்தை அனைத்து வெற்றியாளர்களுக்கும் பகிர்ந்தளித்தது. 2014-ஆம் ஆண்டு துவங்கப்பட்ட இந்தச் சன்மானம் வழங்கும் திட்டம் விளையாட்டு வீரர்களுக்கு ஊந்துசக்தியாகத் திகழ்வதுடன் அவர்களை மேம்படுத்திக் கொள்ள வழிவகுக்கும் என தஞ்சோங் நாடாளுமன்ற உறுப்பினருமான அவர் நம்பிக்கைத் தெரிவித்தார். 2014 முதல் 2020-ஆம் ஆண்டு வரை பினாங்கு மாநில அரசு ரிம1,047,300.00 மானியத்தை விளையாட்டு வீரர்களின் வளர்ச்சிக்காக வழங்கியுள்ளது பாராட்டக்குரியது.

விளையாட்டாளர்கள் இந்த வெற்றியை நல்லதொரு ஆரம்பமாக கருதி இன்னும் அனைத்துலக ரீதியில் பல வெற்றிகளை பினாங்கு மாநிலத்தின் விளையாட்டுத்துறை வளர்ச்சிக்கு வழங்க வேண்டும் என வலியுறுத்தினார்.

இந்நிகழ்வில் இளைஞர் மற்றும் விளையாட்டு ஆட்சிக்குழு உறுப்பினர் சூன் லிப் சீ, பினாங்கு விளையாட்டுச் சங்க தலைமை அதிகாரி பெடரிக் டான், பினாங்கு விளையாட்டுக் கழக பிரதிநிதிகள் மற்றும் வெற்றியாளர்களும் கலந்து சிறப்பித்தனர்.


ஜோர்ச்டவுன் – கடந்த 18 ஆகஸ்ட் தொடங்கி 2 செப்டம்பர் வரை பாலெம்பாங், ஜகார்த்தாவில் நடைபெற்ற 18-ஆவது ஆசியா விளையாட்டு போட்டியில் பினாங்கு மாநில போட்டியாளர்களும் நம் நாட்டை பிரதிநிதித்து களமிறங்கினர். இதனிடையே, 6 அக்டோபர் தொடங்கி 13 அக்டோபர் வரை நடைபெற்ற ‘பாரா” ஆசியா விளையாட்டு போட்டியில் பினாங்கு மாநிலத்தை சேர்ந்த விளையாட்டாளர்கள் களமிறங்கி வெற்றிவாகை சூடியுள்ளதாக கொம்தாரில் நடைபெற்ற சந்திப்பில் இவ்வாறு குறிப்பிட்டார் பினாங்கு மாநில முதல்வர் மேதகு சாவ் கொம் யாவ்.

பினாங்கு மாநிலத்தை பிரதிநித்து எட்டு விளையாட்டாளர்கள் ஆசிய விளையாட்டு போட்டியில் களமிறங்கி 3 தங்கம், 4 வெள்ளி மற்றும் 1 வெண்கலப் பதக்கத்தை வென்றுள்ளனர். அதேவேளையில் ‘பாரா’ ஆசியா விளையாட்டு போட்டியில் பினாங்கு விளையாட்டாளர்களில் ஏழு விளையாட்டாளர்கள் 3 தங்கம், 1 வெள்ளி மற்றும் 1 வெண்கலப் பதக்கத்தை அனைத்துலக ரீதியில் வென்று நாட்டிற்கும் மாநிலத்திற்கும் பெருமை சேர்ந்து உள்ளனர் என மாநில முதல்வர் அவர்களுக்கு வாழ்த்துகளையும் பாராட்டுகளையும் தெரிவித்துக்கொண்டார்.

எனவே, இந்த விளையாட்டு வீரர்களை வெற்றியை அங்கீகரிக்கும் வகையில் பினாங்கு மாநில அரசு ரிம81,200 சன்மானத்தை அனைத்து வெற்றியாளர்களுக்கும் பகிர்ந்தளித்தது. 2014-ஆம் ஆண்டு துவங்கப்பட்ட இந்தச் சன்மானம் வழங்கும் திட்டம் விளையாட்டு வீரர்களுக்கு ஊந்துசக்தியாக திகழ்வதுடன் அவர்களை மேம்படுத்திக் கொள்ள வழிவகுக்கும் என தஞ்சோங் நாடாளுமன்ற உறுப்பினருமான அவர் நம்பிக்கை தெரிவித்தார்.

விளையாட்டாளர்கள் இந்த வெற்றியை நல்லதொரு ஆரம்பமாக கருதி இன்னும் அனைத்துலக ரீதியில் பல வெற்றிகளை பினாங்கு மாநிலத்தின் விளையாட்டுத்துறை வளர்ச்சிக்கு வழங்க வேண்டும் என வலியுறுத்தினார். இந்நிகழ்வில் இளைஞர் மற்றும் விளையாட்டு ஆட்சிக்குழு உறுப்பினர் சூன் லிப் சீ, பினாங்கு விளையாட்டு சங்க தலைமை அதிகாரி பெடரிக் டான், பினாங்கு விளையாட்டு கழக பிரதிநிதிகள் மற்றும் வெற்றியாளர்களும் கலந்து சிறப்பித்தனர்.


ஆட்சிக்குழு உறுப்பினர்கள் பதவிப் பிரமாணம் எடுத்தனர். இரண்டு இந்தியர்கள் நியமனம்.

ஜோர்ஜ்டவுன் மே 9- மாநில ஆட்சிக்குழு உறுப்பினர்களாகத் தேர்வு செய்யப்பட்ட 10 ஆட்சிக்குழு உறுப்பினர்களும் இன்று பாடாங் கோத்தா ஸ்ரீ பினாங் மண்டபத்தில் மாண்புமிகு பினாங்கு மாநில முதல்வர் லிம் குவான் எங் கண்ணுற மாநில ஆளுநர் யாங் டிபெர்துவா துன் அப்துல் ரஹ்மான் அபாஸ் அவர்களின் முன்னிலையிலும் பதவிப் பிரமாணம் எடுத்தனர். கடந்த முறை ஆட்சிக்குழுவில் இடம் பெற்றிருந்தவர்களில் பெரும்பாலோருக்கு மீண்டும் அதே பொறுப்புகள் வழங்கபட்ட வேளையில்  புதியவர்களுக்கும் இம்முறை ஆட்சிக்குழுவில் வாய்ப்பளிக்கப்பட்டிருப்பது குறிப்பிடத்தக்கதாகும்.

முன்னால் முதலாம் துணை முதல்வரும்  தற்போதைய நிபோங் தெபால் நாடாளுமன்ற உறுப்பினருமான டத்தோ மன்சோர் ஒஸ்மானுக்குப் பதிலாகப் புதுமுகமான பந்தாய் ஜெரெஜாக் சட்டமன்ற உறுப்பினரான முகமட் ரஷிட் ஹஸ்னோன் அவர்கள் முதலாம் துணை முதல்வராக நியமிக்கப்பட்டார். இவர், அனைத்துலக வணிகத் தொழில்துறை மேம்பாடு, கூட்டுறவு மற்றும் சமூகத் தொடர்பு, தொழில் முனைவு மேம்பாட்டுச் சேவைக் குழுவின் தலைவராகவும் பொறுப்பேற்றார்.

பிறை சட்டமன்றத் தொகுதியில் வெற்றிபெற்ற மாண்புமிகு பேராசிரியர் ப இராமசாமி இத்தவணைக்கும் தம் இரண்டாம் துணை முதல்வர் பதவியைத் தக்கவைத்துக் கொண்டார். இவரைப்போல், மாண்புமிகு சௌ கொன் யௌ, டத்தோ அப்துல் மாலிக் காசிம், லிம் ஹொக் செங், லோ ஹெங் கியாங், பீ பூன் போ ஆகியோர் மாநில ஆட்சிக்குழு உறுப்பினர்களாக நிலைநிறுத்தப்பட்டனர். அதோடு, புதிய ஆட்சிக்குழு உறுப்பினர்களாக மேலும் மூவர் பதவி ஏற்றனர். முன்னால், இளைஞர், விளையாட்டு, மகளிர், குடும்பம், சமூக மேம்பாடு மற்றும் கலை சேவைக் குழுத் தலைவரான லிடியா ஒங் கொக் ஃபுய் பதிலாக பாடாங் லாலாங் சட்டமன்ற உறுப்பினரான சொங் எங் அப்பதவியை ஏற்றார். டத்தோ கெராமட் சட்டமன்ற உறுப்பினரான மதிப்பிற்குரிய ஜெக்டிப் சிங் டியோ மதிப்பிற்குரிய வொங் ஹொன் வாய்க்குப் பதிலாகக் கிராமம், நகரம் மற்றும் வீடமைப்புத் திட்டமிடல் சேவைக் குழுவின் தலைவராகப் பொறுப்பேற்றார். வேளாண்மை, வேளாண்மை சார்ந்த தொழில்துறை, கிராமப்புற மேம்பாடு மற்றும் ஆரோக்கியச் சேவைக் குழுத் தலைவராகச் செபெராங் ஜெயா சட்டமன்ற உறுப்பினரான டாக்டர் அஃபீஃப் பஹார்டின் பதவியேற்றார்.

பிறை சட்டமன்ற உறுப்பினர் பேராசிரியர் ப இராமசாமி பதவியேற்கிறார்.

நில விவகாரம், நில மேம்பாடு, தகவல், பாரம்பரியம், மற்றும் முஸ்லீம் அல்லாதோர் அலுவல்கள், பாகான் நாடாளுமன்ற உறுப்பினரும் ஆயர் பூத்தே சட்டமன்ற உறுப்பினருமான பினாங்கு  மாநில முதல்வர் லிம் குவான் எங் பொறுப்பில் நிலைநிறுத்தப்பட்டுள்ளது. பினாங்கு மாநிலத்தில் இரண்டு இந்தியர்கள் ஆட்சிக்குழுவில் நியமிக்கப்பட்டிருப்பது இதுவே முதல் முறையாகும். பல்வேறு இனம், வெவ்வேறு வயது நிலையில் தேர்ந்த்தெடுக்கப்பட்டுள்ள மாநில ஆட்சிக்குழுவினர் பினாங்கின் வளர்ச்சிக்கு முதுகெலும்பாகத் திகழ்ந்து சிறப்பான சேவையை வழங்கும் பொருட்டு திறன்பட செயல்படுவர் என்று எதிர்பார்க்கப்படுகிறது.

டத்தோ கெராமட் சட்டமன்ற உறுப்பினர் மதிப்பிற்குரிய ஜெக்டிப் சிங் டியோ மாநில அரசு செயலாளர் டத்தோ ஃபாரிசான் டாருஸ் கண்ணுற ஆட்சிக்குழு உறுப்பினராகும் பதவிப் படிவத்தில் கையொப்பமிடுகிறார்.


ஆதரவற்றகளுக்கு உதவிக்கரம் நீட்டுவோம்.

நிதியுதவி பெற்றுக்கொண்டவர்களுடன் பாயா தெருபோங் சட்டமன்ற உறுப்பினர் இயாவ் சூன் இன்

பொது மக்கள் மருத்துவ நிதியுதவி நாடுபவர்களுக்கு உதவிக்கரம் நீட்ட வேண்டும் என பாதிக்கப்பட்டவர்களுக்கு காசோலை வழங்கிய பாயா தெருபோங் சட்டமன்ற உறுப்பினர் இயாவ் சூன் இன் தெரிவித்தார்.

கடந்த 25/4/2016-ஆம் நாள் நிதியுதவி வழங்கும் நிகழ்வில் சட்டமன்ற உறுப்பினருடன் திரு கோவலன், சிறுமி லில்லி ரூபாவதி மற்றும் லிம் சியாவ் பான் கலந்து கொண்டனர். இம்மூவரும் உடல் நலம் பாதிக்கப்பட்டு இயாவ் சூன் இன் உதவியை நாடினர்.

பாதுகாவலராகப் பணிப்புரிந்த திரு கோவலன்,29 கடந்த 1/2/2016-ஆம் நாள் ஏற்பட்ட சாலை விபத்தில் தனது இடதுப்புற கண் பகுதியில் நரம்பு தளர்ச்சி ஏற்பட்டது. இடது கண் பார்வையின்றி சிரமம் எதிர்நோக்கும் அவர் வலது கண்ணும் செயலிழக்கத் தொடங்கியதாக மிக வருத்தத்துடன் தெரிவித்தார். தற்போது தனது மனைவி திருமதி கோகிலவாணி பகுதிநேரமாகப் பாதுகாவலாக வேலைச் செய்துக் கொண்டே 2 வயது நிரம்பிய குழந்தையையும் கவனித்துக் கொள்வதாகக் கூறினார்.

சிறுவயது முதல் நீரழிவு நோயினால் பாதிக்கப்பட்ட சிறுமி ரூபாவதியின் மாதந்திர சிகிச்சைக்கு ரிம600 தேவைப்படுவதாக அவரது தந்தை திரு கிருஷ்ணன் கூறினார். இச்சிறுமி தினமும் ஊட்டச்சத்து மிக்க பால் அருந்துவதோடு “இன்சுலின்” எனும் மருந்தை எடுத்துக் கொள்ள வேண்டும். பாதுகாவலராகப் பணிப்புரியும் திரு கிருஷ்ணன் மாதாந்திர வருமானமாக ரிம1,400 மட்டுமே பெறுவதால் தனது பிள்ளையின் சிகிச்சை செலவுகளுக்கு பொது மக்களின் உதவியை நாடுகிறார்.

‘Systematic Lupus Erythematosus’ எனும் நோயினால் பாதிக்கப்பட்ட லிம் சியாவ் பான், 26 தனது இரு சிறுநீரகமும் செயலிழந்து வாரத்திற்கு மூன்று முறை கூழ்மப்பிரிப்பு சிகிச்சையை மேற்கொள்வதாகக் கூறினார். புத்தர் மேரிட் சிசு சீ சங்கம், போ ஈ ‘இமோடைலிசிஸ்’ சங்கம் இணைந்து இப்பெண்மணியின் சிகிச்சை செலவினை ஏற்றுக்கொள்கின்றன. உடல் நல குறைப்பாடு ஒரு காரணமாகக் கருதாமல் லிம் தொடர்ந்து வாவாசான் பல்கலைக்கழகத்தில் வியாபாரத் துறையில் இளங்கலை பட்டப்படிப்பு மேற்கொள்கிறார்.

தனது சட்டமன்ற அலுவலகத்தில் உடல் நலம் பாதிக்கப்பட்ட இம்மூவருக்கும் மாநில அரசின் பொருளாதார சமத்துவத் திட்டத்தில் நிதியுதவிக் கோருவதாகக் கூறினார் இயாவ். மேலும் தனது தொகுதி நிதியிலிருந்து ஒவ்வொருக்கும் தலா ரிம500 உதவித்தொகை வழங்குவதாக மேலும் தெரிவித்தார்.பாதிக்கப்பட்டவர்களுக்கு உதவிக்கரம் நீட்ட விரும்பும் பொது மக்கள் தனது சேவை மையத்தை 04-827 8868 எனும் தொலைப்பேசியில் தொடர்புக்கொள்ளுமாறுக் கேட்டுக் கொண்டார்


ஆயிர் ஈத்தாமில் பொது மக்கள் நலனுக்காக ஈமச்சடங்கு மண்டபம் நிர்மாணிப்பு – இராமசாமி

ஆயிர் ஈத்தாம் – பினாங்கு மாநில இரண்டாம்  துணை முதலமைச்சர்  பேராசியர் ப.இராமசாமியின் மீண்டும் ஒரு மையக்கல் சாதனையான  குளீர்சாதன ஈமச்சடங்கு மண்டபம் ஆயிர் ஈத்தாம் பகுதியில் திறப்புவிழாக் கண்டது.

“பினாங்கு இந்து அறப்பணி வாரியத்தின் மேற்பார்வையில் பொது மக்களின் வசதிக்காக  இந்து ஈமச் சடங்கு மண்டபம்  உருவாக்கப்பட்டது. இந்திய சமூகத்தின் மேம்பாட்டுக்கு பினாங்கு இந்து அறப்பணி வாரியம் ஆற்றும் சேவையின் வெற்றிச் சின்னமாக இந்த மண்டபம் திகழ்கிறது,” என பேராசிரியர் இராமசாமி அதிகாரப்பூர்வமாகத் திறந்து வைத்து இவ்வாறு கூறினார்.

இந்து ஈமச் சடங்கு மண்டபம் பினாங்கு, ஆயிர் ஈத்தாம்,  ஜாலான் பாடாங் தெம்பாக், அடுக்குமாடி  குடியிருப்பு பகுதியில் உருவாக்கப்பட்டுள்ளது.

கடந்த டிசம்பர் மாதத்தில் மாநில முதலமைச்சர் மேதகு சாவ் கொன்  இயோ  ஈமச் சடங்கு மண்டபத்திற்கு அடிக்கல் நாட்டினார்.

பிறை மாநில சட்டமன்ற உறுப்பினரும், இந்து அறப்பணி வாரியத் தலைவருமான இராமசாமி, 1,873 சதுர அடி நிலத்தில், தற்காலிக உரிமம் (TOL) ஆக்கிரமிப்பு அனுமதியுடன் அனைத்து வசதிகளுடன் நான்கு  மாதத்திலே கிட்டத்தட்ட ரிம302,000 நிதிச்செலவில் நிர்மாணிக்கப்பட்டுள்ளது எனவும் தெரிவித்தார்.

ஈமச் சடங்கு மண்டபம் நிர்மாணிப்பதற்கு மாநில அரசாங்கம் தற்காலிக உரிமம் வழங்கியுள்ளதுடன் நிலத்துக்கான   குறைந்த ஆண்டு வாடகையுடன் இந்து அறப்பணி வாரியத்திற்கு வழங்கி ஆதரவளித்த பினாங்கு மாநில அரசாங்கத்திற்கு நன்றித் தெரிவிப்பதாக  மேலும் பேராசிரியர்  இராமசாமி தெரிவித்தார்.

பினாங்கு இந்து அறப்பணி வாரியம், மாநில அரசாங்கம்  மற்றும் பினாங்கு மாநகர் கழகத்தின் ஆதரவில் இந்த ஈமச் சடங்கு மண்டபம் நிர்மாணிக்கப்பட்டுள்ளதைப் பேராசிரியர் ப.இராமசாமி சுட்டிக்காட்டினார்.

இம்மாதிரியான ஈமச் சடங்கு மண்டபம் பெருநிலத்தில் வாழும் மக்களுக்கு உதவும் வகையில் நிர்மாணிப்பதற்கு பாகான் டாலாம் சட்டமன்ற உறுப்பினர் சத்தீஸ் உத்தேசிக்க வேண்டும் என இராமசாமி கேட்டுக் கொண்டார்.

பி40 மக்களுக்காக இந்த ஈமச் சடங்கு மண்டபத்தில் உள்ள அறைகள் குறைந்த விலையில்  வாடகைக்கு விடப்படும் என்பதுடன் முஸ்லிம் அல்லாத மற்ற இனங்களும் இந்த ஈமச் சடங்கு மண்டப வசதியைப் பயன்படுத்திக் கொள்ளலாம், என்றார்.

ஈமச் சடங்கு மண்டபம் நிர்மாணிப்பு வேலைகளைச் சுமுகமாக நடைபெற ஒத்துழைப்பு வழங்கிய பினாங்கு மாநகர் கழக கவுன்சிலர் காளியப்பன்; பினாங்கு மேயர் டத்தோ இராஜேந்திரன்; இந்து அறப்பணி வாரிய ஆணையர்கள் மற்றும் மேம்பாட்டு நிறுவனத்துக்கும் நன்றித் தெரிவிப்பதாகப் பேராசிரியர் ப.இராமசாமி கூறினார்.

இதனிடையே, புக்கிட் பெண்டேரா நாடாளுமன்ற உறுப்பினர் ஷார்லீனா முகமட் ரசீட்  இந்த ஈமச் சடங்கு மண்டபத்துக்கு ரிங்கிட் 50,000 நிதி ஒதுக்கீடு வழங்குவதாக தமது உரையில் தெரிவித்தார்.

இந்து அறப்பணி வாரியத்தின் இந்த ஈமச் சடங்கு மண்டபம் மிகவும் அவசியமானது. இதன் மூலம் இப்பகுதியில் இறப்பு ஏற்பட்டால் இறந்தவர் பிரேதத்தைப் பத்திரமாகவும், சுகாதாதரா முறையில் பாதுகாப்பாக வைத்திருக்கவும் இறுதிச் சடங்குகள் செய்யவும் இந்த மண்டபம் இருப்பதைக் குறிப்பிட்டார்.

இந்த ஈமச் சடங்கு மண்டப  திறப்பு விழாவில் பினாங்கு மேயர் டத்தோ இராஜேந்திரன், பாகான் டாலாம் சட்டமன்ற உறுப்பினர் சத்தீஸ் முனியாண்டி, செயலாளர் அர்வின் பூபாலன், இந்து அறப்பணி வாரிய ஆணையர்கள் தனபாலன், சாந்தா, காளியப்பன், இந்து அறப்பணி வாரிய நிர்வாகப் பொறுப்பாளர்கள், அரசு சாரா இயக்க தலைவர்கள் மற்றும் பிரமுகர்கள் இந்த ஈமச் சடங்கு மண்டப திறப்பு விழாவில் கலந்து கொண்டார்கள்.


ஆயிர் ஈத்தாம் சமூக மையம் பொது மக்களின் சமூகநல மையமாக செயல்படும்- முதல்வர்

ஜார்ச்டவுன்- மாநில முதல்வர் மேதகு சாவ் கொன் யாவ் ஆயிர் ஈத்தாம் சட்டமன்ற மற்றும் புக்கிட் குளுகோர் நாடாளுமன்ற சமூக மையத்தை அதிகாரப்பூர்வமாகத் தொடங்கி வைத்தார்.

“சட்டமன்ற, நாடாளுமன்ற சேவை மையத்திற்கு அடுத்த நிலையில் சமூக மையம் அவ்வட்டார பொது மக்களின் சமூகநல மையமாகத் திகழும்,” என முதல்வர் கூறினார்.

சட்டமன்ற உறுப்பினர் ஜோசப் எங், நாடாளுமன்ற உறுப்பினர் ராம் கர்பால், எம்.பி.கே.கே உறுப்பினர்கள் ஆகிய தரப்பினர் ஒத்துழைப்பில் இந்த கொள்கலன்(Kontena) மறுசுழற்சி செய்யப்பட்டு சமூக மையமாக உருமாற்றம் கண்டதற்கு பாராட்டு தெரிவித்தார்.

பொது மக்கள் இந்த சமூக மையத்தை தங்கள்  எதிர்நோக்கும் பிரச்சினைகளை நேரடியாக கொண்டு செல்லும் ஒரு தீர்வு மையமாக பயன்படுத்தலாம். மேலும்,  மக்கள் பிரதிநிதிகளான சட்டமன்ற உறுப்பினர், நாடாளுமன்ற உறுப்பினர் மட்டுமின்றி கவுன்சிலர்கள், எம்.பி.கே.கே உறுப்பினர்கள் ஆகியோரும் சம்பந்தப்பட்ட பிரச்சனைகளுக்கு தீர்வுகாண முற்பட வேண்டும் என கேட்டுக்கொண்டார்.

பினாங்கு2030 இலக்கின் அடிப்படையில் குடும்பம் மற்றும் சமூக மேம்பாட்டுக்கு முன்னுரிமை வழங்கப்படுகிறது. பினாங்கு மாநில மக்கள் தொகையில் மூத்த குடிமக்களின் எண்ணிக்கை அதிகமாக இருப்பதால் அவர்களின் சமூக நலன் காக்கும் மையமாகவும் இது திகழும், என்றார்.

பினாங்கு, அட்வென்சிஸ் மருத்துவமனையின்  பெருநிறுவன சமூக திட்டத்தின் (சி.எஸ்.ஆர்) கீழ் முதல் பதிவு செய்யும் 100 மூத்த குடிமக்களுக்கு Influenza தடுப்பூசி இலவசமாக வழங்கப்படும்.

இந்நிகழ்ச்சியில் புக்கிட் குளுகோர் நாடாளுமன்ற உறுப்பினர் ராம் கர்பால் சிங்; ஆயிர் ஈத்தாம் சட்டமன்ற உறுப்பினர் ஜோசப் எங் சூன் சியாங்; செனட்டர் லிம் உய் இங்; அட்வென்சிஸ் மருத்துவமனை தலைமை நிர்வாக இயக்குநர் ரோனால்டு கோ மற்றும் பிரமுகர்கள் கலந்து கொண்டனர்.

பொது மக்களின் நன்மைக்காக மக்கள் பிரதிநிதிகள் இன்னும் கூடுதலான சமூக மையம் அமைக்குமாறு வலியுறுத்தினார்.

செய்தியாளர் சந்திப்புக் கூட்டத்தில் பேசிய மாநில முதல்வர், தேசிய தடுப்பூசி திட்ட இரண்டாம் கட்டத்தின் கீழ் பொருளாதார முன் வரிசை பணியாளர்களுக்கு முன்னுரிமை வழங்கப்படும், என்றார்.

அறிவியல், தொழில்நுட்பம், புத்தாக்க அமைச்சரும் தேசிய தடுப்பூசி திட்ட ஒருங்கிணைப்பாளருமான கைரி ஜமாலுடின் உடனான சந்திப்புக் கூட்டத்தில் தற்போது பினாங்கு மாநிலத்தில் உற்பத்தி துறையைச் சேர்ந்த கோவிட்-19 வழக்குகள் அதிகப் பதிவு செய்யப்படுவதால் அத்தரப்பினருக்கு இந்த இரண்டாம் கட்ட தடுப்பூசி திட்டத்தில் முன்னுரிமை வழங்க ஒப்புதல் வழங்கப்பட்டது.

பொது, தனியார் துறை ஒத்துழைப்பில் கூடிய விரைவில் பொருளாதார முன் வரிசை பணியாளர்களுக்கு தடுப்பூசி வழங்கப்படும்.

எனவே, அதிகமான தொழிலாளர்கள் கொண்ட தொழிற்சாலைகளுக்கு சம்பந்தப்பட்ட பொது, தனியார் மருத்துவமனையில் இருந்து நேரடியாக வந்து தடுப்பூசி வழங்க இணக்கம் தெரிவிக்கப்பட்டுள்ளது.

தடுப்பூசிகள் இலவசமாக வழங்கப்பட்டாலும்  அதற்கான சேவை கட்டணங்களை அதன் நிறுவனம் தான் ஏற்க வேண்டும். மேலும், தொழிற்சாலை  பணியாளர்கள் தடுப்பூசி பெற விண்ணப்பம் செய்வதை அதன் நிறுவனம் உறுதி செய்ய வேண்டும் என கேட்டுக்கொண்டார்.


ஆயிர் ஈத்தாம் தொகுதியில் அறிவியல் மையம் கட்டப்படும் – முதல்வர்

ஶ்ரீ ருத்ரா வீரமுத்து மாரியம்மன் ஆலய வருடாபிஷேகத்தில் மாநில முதல்வர் மேதகு லிம் குவான் எங் மற்றும் அரசியல் தலைவர்கள் கலந்து கொண்டனர்.

ஆயிர் ஈத்தாம் தொகுதியில் அமைந்துள்ள ஶ்ரீ ருத்ரா வீரமுத்து மாரியம்மன் ஆலயத்தின் வருடாந்திர திருவிழா மிக விமரிசையாகக் கொண்டாடப்பட்டது. 2009-ஆம் ஆண்டு மலர்ந்த நம்பிக்கை கூட்டணி ஆட்சியைத் தொடர்ந்து ஒவ்வொரு ஆண்டும் இவ்வாலய திருவிழாவிற்கு வருகை அளிப்பதோடு மானியமும் வழங்குவார் மாநில முதல்வர் லிம் குவான் எங். இந்த ஆண்டு ரிம3,000-ஐ ஶ்ரீ ருத்ரா வீரமுத்து மாரியம்மன் ஆலயத்திற்கு வழங்குவதாக சிறப்பு பூஜையில் கலந்து கொண்டு உரையாற்றிய முதல்வர் தெரிவித்தார்.

இதனிடையே, பினாங்கு மாநில அரசு சமயம் சார்ந்த அனைத்து நிகழ்வுகளுக்கும் முழு சுதந்திரம் வழங்குகிறது என எடுத்துரைத்தார். மேலும், இந்நிலை என்றும் காக்கப்படும் என்றும் நம்பிக்கை தெரிவித்தார்.

அதோடு, ஆயிர் ஈத்தாம் தொகுதியில் விரைவில் அறிவியல் மையம் கட்ட மாநில அரசு இலக்கு கொண்டுள்ளதைச் சுட்டிக்காட்டினார் குவான் எங். இதன்வழி, அவ்வட்டாரத்தில் வாழும் இளைய தலைமுறையினரை அறிவியல் மற்றும் பொறியியல் தொடர்புடைய துறைகளில் திறன் மற்றும் ஆற்றல் கொண்ட பட்டதாரிகளாக உருவாக்க முடியும் என்றார். பினாங்கு மாநிலத்தை வளர்ச்சியடைந்த அறிவார்ந்த அனைத்துலக நகரமாக பிரகடனப்படுத்த இளையோர்களின் பங்கு இன்றியமையாதது என்றார்.

இந்நிகழ்வில் சிறப்பு விருந்தினராக பினாங்கு மாநில முதல்வர் மேதகு லிம் குவான் எங், ஆயிர் ஈத்தாம் சட்டமன்ற உறுப்பினர் வொங் ஹொன் வாய் மற்றும் பாகான் டாலாம் சட்டமன்ற உறுப்பினர் திரு. தனசேகரன் கலந்து கொண்டார்


ஆயிர் பூத்தே தொகுதியின் இரத்த தான முகாம்

ஆயிர் பூத்தே சமூக மேம்பாட்டு மற்றும் முன்னேற்றம் கழகமும் பினாங்கு பொது மருத்துவமனையும் இணைந்து இரத்த தான முகாம் ஒன்றினை கடந்த 24-ம் திகதியன்று கொடிமலை பொது மண்டபத்தில் ஏற்பாடு செய்தனர். இதனை அதிகாரப்பூர்வமாக துவக்கி வைத்தார் பினாங்கு மாநில முதல்வரும் ஆயிர் பூத்தே சட்டமன்ற உறுப்பினருமான மேதகு லிம் குவான் எங் அவர்கள். இந்நிகழ்வு பினாங்கு பொது மருத்துவமனையின் இரத்த வங்கியை நிரப்புவதற்காகவும் நோயாளிகளுக்கு உதவும் நோக்கத்திலும் ஏற்பாடு செய்யப்பட்டது குறிப்பிடத்தக்கதாகும்.

ஆயிர் பூத்தே தொகுதியின் இரத்த தான முகாமில் இரத்த தானம் செய்தார் பினாங்கு மாநில முதல்வர் மேதகு லிம் குவான் எங் அவர்கள்.

இரத்த தானம் முகாமில் சிறப்புரையை வழங்கிய மேதகு லிம் குவான் எங் அவர்கள் ஆயிர் பூத்தே சமூக மேம்பாட்டு மற்றும் முன்னேற்றம் கழகத்தின் முயற்சியை பாராட்டினார். தற்போதைய சூழ்நிலைக்கு பெரியோர் முதல் சிறியவர் என அதிகமானோருக்கு தொடர்ந்தாற்போல் இரத்த தானம் உதவிகள் தேவைப்படுகிறது. அனீமியா (Anemia), தலசீமியா (Thalassaemia) மற்றும் இன்னும் பல நோய்களால் அதிகமான மக்கள் பாதிக்கப்படுகின்றனர். இவர்களில் பெரும்பாலோர் கிராமப்புறப்பகுதிகளில் ஏழ்மையான நிலையில் வாழ்கின்றவர்கள் என்பது குறிப்பிடத்தக்கது. இம்மாதிரியான இரத்த தானம் உதவிகள் அளப்பரியது என்றார் மாநில முதல்வர் அவர்கள்.

இரத்த தானம் செய்த பொதுமக்கள்.

இந்நிகழ்வில் மூவின மக்களும் ஒன்றிணைந்து இரத்த தானம் செய்யதனர் என்பது பாராட்டக்குரியதாகும். இந்த ஒத்துழைப்பின் மூலம் இன பேதம் பாராமல் ஒருவருக்கு ஒருவர் உதவும் மனபான்மை மேலோங்கும் என நம்பிக்கை தெரிவித்தார் மாநில முதல்வர் மேதகு லிம் குவான் எங் அவர்கள். பினாங்கு வாழ் மக்கள் ஆரோக்கியமான வாழ்க்கை முறையை அமல்படுத்துமாறு ஏற்பாட்டு குழுவினர் கேட்டுக் கொண்டனர். போதுமான உடற்பயிற்சி, ஆரோக்கிய உணவு பழக்கங்கள், சுற்றுப்புற சுகாதாரம் போன்றவையாவும் ஆரோக்கிய வாழ்க்கைக்கு வித்தாக அமையும் என்பது குறிப்பிடத்தக்கதாகும்.} else {


ஆரம்பப்பள்ளி மாணவர்களுக்கான அடிப்படை கணினி பயிற்சி வகுப்பு

பட்டர்வொர்த் – பினாங்கு இந்து அறப்பணி வாரியம் மற்றும் மலேசிய இந்து தர்ம மாமன்றம் பினாங்கு அருள் நிலையம் ஆகியோர் இணை ஏற்பாட்டில் குறைந்த வருமானம் பெறும் பி40 குடும்பங்களை சேர்ந்த ஆரம்பப்பள்ளி மாணவர்களுக்கு அடிப்படை கணினி பயிற்சி வகுப்பு தொடங்கப்பட்டது.

அண்மையில் பட்டர்வொர்த், ஶ்ரீ மாரியம்மன் ஆலய அரங்கத்தில் தொடங்கப்பட்ட கணினி மையத்தில் இந்த வகுப்பு தொடங்கப்பட்டுள்ளது.

இரு பிரிவுகளாக பயிற்சி வகுப்புகள் ஏற்பாடு செய்யப்பட்டுள்ளது. முதல் பிரிவு 7 வயது முதல் 9 வயது நிரம்பிய மாணவர்களுக்கும்; இரண்டாவது பிரிவில் 10 வயது முதல் 12 வயது நிரம்பிய மாணவர்களும் இந்த வகுப்பில் இடம் பெறுவர்.

ரீ மாரியம்மன் ஆலய அரங்கத்தில் தொடங்கப்பட்ட கணினி மையம்

இந்த வகுப்புகள் 12 குழுக்களாக (ஒரு குழுவில் 10 மாணவர்கள்) 120 மாணவர்களை உள்ளடக்கி மேற்கொள்ளப்படும். இந்த மாணவர்களுக்கான கணினி பயிற்சிகள் ஆசிரியை எஸ்.கோமதி ,ஆர்.சாந்தி , ஆசிரியர் எஸ்.அன்பழகன் ஆகியோர் வழி நடத்தவுள்ளனர்.

“வருங்காலத்தில் அனைத்தும் கல்விகளும் கணினி யுகமாக மாறக்கூடிய காலகட்டமிது ஆகையால் மாணவர்களை கணினி யுகத்திற்கு தயாராக்கும் நோக்கத்தில் இந்த பயிற்சிகளை தொடங்கப்பட்டுள்ளது”, என மலேசிய இந்து தர்ம மாமன்ற பினாங்கு அருள் நிலையத்தின் தலைவர் ந.தனபாலன் கூறினார்.

“வசதி குறைந்த மாணவர்கள் தனியார் நிலையங்களுக்கு சென்று இது போன்ற கல்வியை பெற வாய்ப்புகள் அரிதாகும். இதனால் இலவசமாக இந்த வாய்ப்புகளை மாணவர்களுக்கு வழங்கப்படும்.

“இதனால் மாணவர்கள் பொது அறிவுடன் கணினி வளர்ச்சிக்கு ஈடுகொடுத்து டிஜிட்டல் உலகத்தில் தங்களை தயார்படுத்திக் கொள்ள சிறப்பான வாய்ப்பாக அமையும்,” என்றும் அவர் செய்தியாளர்களிடம் விவரித்தார்.

இக்கணினி வகுப்பில் பங்கு பெற விரும்பும் மாணவர்கள் மலேசிய இந்து தர்ம மாமன்றம் பினாங்கு அருள் நிலையம் தலைவர் ந.தனபாலனை 016-4822879 எண்களில் தொடர்பு கொள்ளலாம்.


ஆரோக்கியம் & பாதுகாப்புக்கு முன்னுரிமை வழங்க முற்பட வேண்டும் –  ஆலோசகர்கள் அறிவுறுத்தல்

ஜார்ச்டவுன் – வாழ்க்கையில் சில விஷயங்கள் மனிதர்களின் சுய கட்டுப்பாடு இன்றி செயல்படுகிறது.

தற்போது, இந்த உலகளாவிய மருத்துவ நெருக்கடிக்கு முற்றுப்புள்ளி வைக்க, நாம் அனைவரும் ஒன்றிணைந்து செயல்பட வேண்டும்.

இந்த காலகட்டத்தில் தனது வாடிக்கையாளர்கள் பகிர்ந்து கொள்ளப்பட்ட பொதுவான பிரச்சனைகள் நிதி மற்றும் உணர்ச்சி முறிவுகள் என்று  ஆலோசகராக பணிபுரியும் 30 வயதான பிரையன் ஜான் துரை கூறினார்.

“நாம் ஒரு வரம்புக்குள்  செயல்படும் சூழ்நிலையை கடந்து செல்கிறோம் என்பதில் எந்த சந்தேகமும் இல்லை. எனவே, இந்த சூழலை கடந்து செல்ல மன வலிமை கொண்டிருக்க வேண்டும். இச்சூழ்நிலை கடந்து செல்லும் என நம்பிக்கை கொள்ள வேண்டும்.

“கோவிட் -19 நம் வாழ்வில் மாற்றங்களை ஏற்படுத்தி இருந்தாலும் அதனை உங்களைச் சுற்றிலும் இருக்கும் தேவைகளை அதாவது  சமையல், யூடியூப் அலைவரிசை தொடங்குவது, உங்கள் பலத்தையும் ஆர்வத்தையும் பிற நன்மை பயக்கும் வழிகளில் பயன்படுத்துங்கள்.

“இந்த எஸ்.ஓ.பி-களை கடைப்பிடிப்பது கடினம் என நினைத்தால், உங்கள் நல்வாழ்விற்காக  அன்புக்குரியவர்கள் நிறைய பேர் அங்கே இருக்கிறார்கள் என்பதை எப்போதும் நினைவில் கொள்ளுங்கள்.

“அரசு சாரா நிறுவனங்கள்,உளவியலாளர்கள், ஆலோசகர்கள் மற்றும் உங்களுக்குச் செவி சாய்க்க விரும்பும் நல்ல ஆத்மாக்களுடன் ஏதாவது பேச உங்களுக்கு தேவைப்பட்டால் அவர்களைத் தொடர்பு கொள்ளலாம்.

“வலுவான மன தைரியத்துடன் இருங்கள், இதனை வாழ்க்கையில் நாம் கடந்து செல்லலாம்,” என பிரையன் கூறினார்.

முழுநேர ஆலோசகராக பணிபுரியும்  கெல்லி-ஆன் பாப்டிஸ்ட், 47, கடந்த ஆண்டு மலேசியாவில் கோவிட் -19 தொற்று நோய் முதன் முதலில் தனது அடையாளத்தை வெளிப்படுத்தியதிலிருந்து, அவர் பல்வேறு மட்டங்களைச் சேர்ந்தவர்களுக்கு, அதாவது உயர் தொழில் வல்லுநர்கள்,  தொழிலாளர்கள் மற்றும்  இளைஞர்கள் உட்பட எண்ணற்ற ஆலோசனை சேவைகளை வழங்கியுள்ளார்.

“இதுபோன்ற கடினமான காலகட்டத்தில் மக்கள் மிகவும் கவலையுடன்,  பெரும்பாலும் தங்கள் வாழ்க்கையில் தவறான முடிவுகளை எடுத்துள்ளனர்.

“சரிபார்க்கப்படாத மற்றும் போலி செய்திகளுக்கு செவிசாய்ப்பதன் வாயிலாக, தேவையற்ற கவலையான தருணங்களை நமக்குள் உருவாக்க நேர்கிறது .

ல்ல்ல்ல்”நான் பேசிய எனது வாடிக்கையாளர்களில் பெரும்பாலோர், தவறான காரணங்களுக்காக மன உளைச்சல் மற்றும் கவலைக்கு ஆளாகியுள்ளனர்.

“இதுபோன்ற ஒரு காலகட்டத்தில், நாம் அனைவரும் செய்ய வேண்டியது அமைதியாக இருக்க வேண்டும்; எதையும்  சமூக ஊடக தளங்களில் பரப்பாமல் இருத்தல் வேண்டும்; ஆரோக்கியமான மற்றும் பாதுகாப்பு நடவடிக்கைகள் அனைத்தையும் பின்பற்றுவது மற்றும் மிக முக்கியமாக, வீட்டிலேயே இருங்கள் மற்றும் தேவைப்படும் போது மட்டும் சொல்லுங்கள் என கெல்லி அறிவுறுத்தினார்.

“தொற்றுச் செய்திகளில் இருந்து மன உளைச்சலுக்கு ஆட்கொள்ளாமல், உங்கள் மனதை வலிமையுடன் கொண்டு அதிக உடற்பயிற்சி செய்ய முயற்சிக்க வேண்டும். மேலும், பத்திரிகைகள் எழுதுதல், வர்ணம் தீட்டுதல், வரைதல், தோட்டம், தாவரங்களுக்கு தண்ணீர் பாய்ச்சல் போன்றவை சிறந்த நடவடிக்கைகளாக அமையும், ” என கெல்லி  பிரத்யேக தொலைபேசி நேர்காணலின் போது முத்து செய்திகள் நாளிதழிடம்  கூறினார்.

கெல்லியுடன் பேச அல்லது  ஆலோசனை அமர்வுக்கு  பதிவு செய்ய ஆர்வமுள்ளவர்கள் அவரை 013-4691945 என்ற எண்களில் அல்லது https://www.facebook.com/Kelly-Ann-Baptist-Counseling-107951387669475 எனும் முகநூலை அணுகலாம்.


ஆலயங்களின் பாதுகாப்பு உறுதிப்படுத்தப்படும் – ராம் கர்பால்

குளுகோர் ஜாலான் துங்கு குடின் சேதப்படுத்தப்பட்ட ஶ்ரீ முனீஸ்வரர் ஆலயத்தை பார்வையிட்டனர் புக்கிட் குளுகோர் நாடாளுமன்ற உறுப்பினர் திரு ராம் கர்பால் மற்றும் ஶ்ரீ டெலிமா சட்டமன்ற உறுப்பினர் திரு நேதாஜி இராயர்.

பினாங்கு மாநிலத்தில் அண்மையில் நான்காவது முறையாக குளுகோர் ஜாலான் துங்கு குடின் சாலை அமைந்துள்ள எழுபது ஆண்டுகள் பழமையான ஶ்ரீ முனீஸ்வரர் ஆலயம் பொறுப்பற்ற ஆசாமிகளால் சேதப்படுத்தப்பட்டது. இச்சம்பவத்தை நேரில் சென்று பார்வையிட்டனர் புக்கிட் குளுகோர் நாடாளுமன்ற உறுப்பினர் திரு.ராம் கர்பால் மற்றும் ஶ்ரீ டெலிமா சட்டமன்ற உறுப்பினர் திரு.நேதாஜி இராயர்.

செபராங் பிறை பெனாந்தியில் இரண்டு ஆலயங்களும், சுங்கை நிபோங் கெச்சிலில் மற்றொரு ஆலயமும் மர்ம ஆசாமிகளால் சேதப்படுத்தப்பட்டதோடு தொடர்ந்து தீவுப் பகுதியிலும் இந்நிகழ்வு ஏற்பட்டிருப்பதை வன்மையாக சாடினார் நாடாளுமன்ற உறுப்பினர் திருராம் கர்பால். இந்நிகழ்வினை தொடர்ந்து அவர் காவல்துறையிலும் புகார் கொடுத்துள்ளார்.

தொடர்ந்தாற்போல், நடைபெறும் ஆலயங்கள் சேதப்படுத்தும் ஆசாமியைப் பிடிக்க பினாங்கு காவல்துறை சிறப்புக்குழு அமைத்து அண்மையில் குளுகோர் ஶ்ரீ முனீஸ்வரர் ஆலயத்தை சேதப்படுத்திய அந்த ஆசாமியை காவல்துறையினர் கைதுச்செய்தனர். கைதுச்செய்யப்பட்ட அந்த ஆசாமி போதைப்பித்தர் என்றும் பெருநிலத்தில் நடந்த மற்ற மூன்று ஆலய சேதத்திற்கு தொடர்பு உள்ளதா என குற்றவியல் நடைமுறைச் சட்டத்தின் பிரிவு 295 கீழ் மேல் விசாரணை செய்யப்படும் என அறிவிக்கப்பட்டது

இம்மாதிரியான நடவடிக்கை பொதுமக்களிடையே ஒற்றுமை மற்றும் நல்லிணக்கத்தைச் சீர்குலைய செய்வதோடு பிற மத நம்பிக்கையும் கலாச்சாரத்தையும் நாசப்படுத்தும் வேலை என்றும் இம்மாதிரியான சூழ்நிலை நிகழாமல் இருக்க மாநில அரசு முக்கிய நடவடிக்கை கையாளும் என நம்பிக்கை தெரிவித்தார் ஶ்ரீ டெலிமா சட்டமன்ற உறுப்பினர் திரு.நேதாஜி இராயர்.


‘ஆலயம் செல்வோம் & சனாதன தர்மம் அறிவோம்’ எனும் நிகழ்ச்சி முறையான ஆலய வழிப்பாட்டுக்கு அடித்தளமாகத் திகழும் – தர்மன்

கெபுன் பூங்கா- மலேசிய இந்து சங்க புக்கிட் பெண்டேரா பேரவையின் ஏற்பாட்டில் ‘ஆலயம் செல்வோம் & சனாதன தர்மம் அறிவோம்’ எனும் தொடக்க விழா சிறப்பாக நடைபெற்றது.

” புக்கிட் பெண்டேரா நாடாளுமன்ற தொகுதி பல்லின மக்களின் பாரம்பரியம் மற்றும் கலாச்சாரத்தை பறைச்சாற்றுவதில் தனித்துவம் பெற்று திகழ்கிறது.

“இந்த தொகுதியில்

இந்து அறப்பணி வாரிய தலைமையகம்; 15-க்கும் மேற்பட்ட இந்து ஆலயங்கள்; இரண்டு தமிழ்ப்பள்ளிகள்; மலேசியாவின் முதல் இந்திய அருங்காட்சியகம் மற்றும் தென்கிழக்கு ஆசியாவிலே மிக பிரமாண்டமாக நடைபெறும் தைப்பூச விழா ஆலயமான  பால தண்டாயுதபாணி ஆலயமும் இங்கு அமைந்துள்ளன என்பது பாராட்டக்குரியது,” என புக்கிட் பெண்டேரா நாடாளுமன்ற உறுப்பினர் வோங் ஒன் வாய் இந்நிகழ்ச்சியினை அதிகாரப்பூர்வமாக தொடக்கி வைத்து இவ்வாறு கூறினார்.

இந்த விழாவில் முதலாவது புக்கிட் பெண்டேரா நாடாளுமன்ற ஆலய ஒருங்கிணைப்புக் கூட்டமும் நடத்தப்பட்டது. இந்தக் கூட்டத்தில் 15 ஆலயங்களின் பிரதிநிதிகள் மற்றும் தலைவர்கள்  ஏறக்குறைய 30 பேர்கள் வருகையளித்தனர்.

மேலும்,  இந்தக் கூட்டத்தில் அனைத்து ஆலயங்களும் ஒரு குடையின் கீழ் ஒன்றிணைந்து  ‘ஆலயம் செல்வோம் & சனாதன தர்மம் அறிவோம்’ எனும்  நிகழ்ச்சியை மட்டுமின்றி பல ஆக்கப்பூர்வமான சமய நிகழ்ச்சிகளும் நடத்த திட்டமிட்டுள்ளன. இந்த ஒருங்கிணைப்புக் கூட்டம் மூன்று மாதத்திற்கு ஒரு முறை நடத்த இலக்கு கொண்டுள்ளது.

இந்நிகழ்ச்சியில் மலேசிய பினாங்கு மாநில இந்து சங்கத் தலைவர் முனியாண்டி, ஸ்ரீ மீனாட்சி ஆலயத் தலைவர் டத்தோ செல்வகுமார் மற்றும்  மலேசிய இந்து சங்க புக்கிட் பெண்டேரா பேரவையின் தலைவர் தர்மன் ஆகியோர் கலந்து சிறப்பித்தனர்.

“ஆலயம் செல்வோம் & சனாதன தர்மம் அறிவோம் எனும் நிகழ்ச்சியானது இத்தொகுதியில் இருக்கும் 15 ஆலயங்களிலும் நடத்த திட்டமிடப்பட்டுள்ளது.

இந்நிகழ்ச்சியில் சமயம் மற்றும் ஆலய வழிபாட்டு குறித்த சொற்பொழிவு நடைபெறும். இளைய தலைமுறையினர் குறிப்பாக தமிழ்ப்பள்ளி மற்றும் தேசியப் பள்ளி மாணவர்கள் இந்நிகழ்ச்சியில் கலந்து கொள்ள வரவேற்கப்படுகின்றனர்.

“இந்நிகழ்ச்சி வழிநடத்துவதன் மூலம் இளைய தலைமுறையினருக்கு நெறியான வழிபாட்டு முறை  கற்றுக்கொடுப்பதோடு ஆலயம் வழிபாட்டில் கலந்து கொள்ளவும் ஊக்குவிக்கப்படும். மேலும், இந்து ஆலயங்கள் இந்தியர்களின் சமூக மையமாக உருமாற்றம் காண வழிவகுப்பதும் இந்நிகழ்ச்சியின் முதன்மை நோக்கங்களில் ஒன்றாக திகழ்கிறது.


ஆலயங்கள் சேவை மையங்களாக உருமாற்றம் கண்டு இளைய தலைமுறையை நெறிப்படுத்த வேண்டும்.

பிறை – “ஆலயம் தொழுவது சாலவும் நன்று என்பதற்கு ஒப்ப ஆலயங்கள் சேவை மையங்களாக உருமாற்றம் காண வேண்டும். தற்போது 20 முதல் 35 வயதுக்கு உட்பட்ட இந்திய இளைஞர்கள் அதிகமாக குற்றச்செயல்களில் ஈடுப்படுகின்றனர். எனவே, இம்மாதிரியான இளைஞர்களை நல்வழிப்படுத்துவதற்கு ஆலயம் சிறந்த பங்கு வகிக்கிறது. இளைய தலைமுறையினர் ஆலயத்திற்கு அதிகமாக வழிப்பட வருவதற்கு ஆலய நிர்வாகம் முயற்சிகள் மேற்கொள்ள வேண்டும்,” என மலேசிய குற்றத்தடுப்பு அறவாரியத்தின் பினாங்கு மாநில தலைவர் டத்தோ புலவேந்திரன் கூறினார்.

பொதுவாகவே, ஆலயங்களில் நிகழும் நிர்வாகப் பிரச்சனைகளைக் களைத்து ஆலயம் பொது மக்களின் சேவை மையங்களாக உருமாற்றம் காண்பது அவசியம் என இந்து ஆலய மாநாட்டை அதிகாரப்பூர்வமாகத் துவக்கி வைத்து இவ்வாறு தெரிவித்தார்.

இந்த மாநாடு மலேசிய இந்து சங்க பினாங்கு மாநில பேரவையின் ஏற்பாட்டில் அண்மையில் ஜாலான் பாரு, ஸ்ரீ முனீஸ்வரர் ஆலய அரங்கத்தில் இனிதே நடைபெற்றது.

“மலேசியாவில் பல்லின மக்கள் ஒற்றுமையுடன் பல வகையான கலை, கலாச்சாரம் மற்றும் பாரம்பரியத்தை அனுசரிக்கின்றனர். பொதுவாகவே அனைத்து சமயமும் அனைவருக்கும் நல்லதையே செய்ய வேண்டும் என வலியுறுத்துகிறது. சமய இயக்கங்கள் சமூகநலன் மற்றும் தொண்டு திட்டங்கள் வழிநடத்துவது பாராட்டக்குறியது என மகளிர் & குடும்ப மேம்பாடு, பாலின ஈடுபாடு, இஸ்லாம் அல்லாத மத விவகார ஆட்சிக்குழு உறுப்பினர் சொங் எங் நிறைவு விழாவில் உரையாற்றினார்.

மேலும், மாநில அரசு இஸ்லாம் அல்லாத வழிப்பாட்டு தல நிதியம்(ரிமி) தொடங்கி வழிப்பாட்டு தலங்களில் மேம்பாடு அல்லது பராமரிப்புப் பணி, நிலம் வாங்குதல் என அனைத்திற்கும் நிதியுதவி வழங்குகிறது. எனவே, உதவிக்கோரும் ஆலயங்கள் முறையான ஆவணங்களுடன் நிதியுதவி பெற விண்ணப்பிக்கலாம் என அறிவுறுத்தினார்.

இந்நிகழ்வில் காவல் துறை அதிகாரி டிஎஸ்பி சதாசிவம், மலேசிய இந்து சங்க தேசியச் செயலாளர் ஸ்ரீ காசி சங்க புஷன் கணேசன், மலேசிய இந்து சங்க  பினாங்கு மாநிலத் தலைவர் முனியாண்டி, முனீஸ்வரர் ஆலயத் தலைவர் டத்தோ கோபாலகிருஷ்ணன் மற்றும் இந்து சங்க உறுப்பினர்கள் கலந்து கொண்டு சிறப்பித்தனர்.

2017-ஆம் ஆண்டு தொடங்கப்பட்ட இந்து ஆலய மாநாடு, பொது மக்களுக்கு நெறியான இந்து ஆலய வழிப்பாடு, சமயம், கலை, கலாச்சாரத்தை அடுத்த தலைமுறைக்கு முறையாகக் கொண்டு செல்லும் வகையில் இம்மாநாடு ஒவ்வொரு மாநிலங்களிலும் நடத்தப்பட்டு இறுதியில் தேசிய ரீதியில் நடத்தப்படும்.


ஆலய பல்நோக்கு மண்டபம் நிர்மாணிக்க நிதித் திரட்டும் விருந்தோம்பல் நிகழ்ச்சி

பட்டர்வொர்த் – ஸ்ரீ மங்கள நாயகி அம்மன் ஆலய நிர்வாகத்தின் கீழ் ஏற்பாடுச் செய்யப்பட்ட  நிதித் திரட்டும் விருந்தோம்பல் நிகழ்ச்சியில்  நூற்றுக்கணக்கான பொது மக்கள் கலந்து கொண்டனர்.

புக்கிட் தெங்காவில் அமைந்துள்ள 136 ஆண்டுகள் பழமையான இந்த  கோயிலில் ஆலயத் திருப்பணி மற்றும் பல்நோக்கு மண்டபம் நிர்மாணிக்க இந்த நிதித் திரட்டும் நிகழ்ச்சி ஏற்பாடுச் செய்ததாக  அதன் ஆலயத் தலைவர் ஹரிகிருஷ்ணன் தெரிவித்தார்.

“பல்நோக்கு மண்டபத்தைக் கட்டுவதற்கு சுமார் ரிம1.5 மில்லியன் தேவைப்படுகிறது. இந்த மண்டபத்தில் 800 முதல் 1,000 பேர் வரை கலந்து கொள்ளலாம் என்று எதிர்ப்பார்க்கிறோம்.

“இந்த ஆலயத்தில் இதுவரை பல்நோக்கு மண்டபம் இல்லாததால், அதைக் கட்ட இதுவே சரியான நேரம் என்று கருதுகிறேன்.

“இந்த மண்டபம் கட்டுவதன் மூலம் மத நடவடிக்கைகள் மற்றும் பல சமூக நிகழ்ச்சிகள்  ஏற்பாடு செய்யலாம். உள்ளூர் இந்திய சமூகம் குறிப்பாக அங்குள்ள இளைஞர்கள் இதனால் பயனடையக்கூடும்.

“தற்போது  நாங்கள் சுமார் ரிம200,000-ஐ வசூலித்துள்ளோம்.இத்திட்டம் செயல்படுத்த  இன்றிரவு நடைபெறும் நிதித் திரட்டும் விருந்தோம்பல் நிகழ்ச்சி  உட்பட பல நிகழ்ச்சிகள் நடத்துவதன் மூலம் பணம் வசூலிக்கத் திட்டமிட்டுள்ளோம்.  வருகின்ற ஜூலை மாதத்தில் கட்டுமானப் பணிகளைத் தொடங்கி 2024-ஆம் ஆண்டுக்குள் நிறைவுப்பெறும்  என்று திட்டமிடப்பட்டுள்ளது,” என்று ஹரிகிருஷ்ணன் தெரிவித்தார்.

மேலும், முதல்வர் மேதகு  சாவ் கொன் இயோவ், இரண்டாம் துணை முதல்வர்  பேராசிரியர்  ப. இராமசாமி மற்றும் பினாங்கு இந்து அறப்பணி வாரியத்தின் (PHEB) நிர்வாக இயக்குநர் டத்தோ மு.இராமச்சந்திரன் ஆகியோர் கலந்து கொண்டனர்.

மேலும், பக்தர்கள் மற்றும் பொது மக்கள்  பல்நோக்கு மண்டபம் கட்டுவதற்கு  நன்கொடை வழங்க முன்வருவோர் 012-8685400 என்ற எண்ணில் தொடர்புக் கொள்ளலாம் அல்லது இந்து அறப்பணி வாரியத்தின் மூலம் நேரடியாக வழங்கலாம்,” என்று ஹரிகிருஷ்ணன் கூறினார்.

“2010-ஆம் ஆண்டு முதல் இந்து அறப்பணி வாரிய நிர்வாகத்தைத் தலைமையேற்று பல சமூகநலத் திட்டங்கள் வழிநடத்தப்படுகிறது. இது சமயத்தை நிர்வகிக்கும் வாரியம் மட்டுமின்றி இந்தியர்களின் கல்வி மற்றும் சமூலநலனைப் பாதுகாக்கும் அமைப்பாக விளங்குகிறது.

“14 ஆண்டுகளாக பினாங்கு மாநில  நம்பிக்கைக் கூட்டணி அரசாங்கத்தின் ஆட்சியில் இதுவரை ஒரு ஆலயம் கூட உடைக்கவில்லை. இது இந்தியர்களின் நலன் பாதுகாக்கப்படுவதைப் பறைச்சாற்றுகிறது,” என்று இரண்டாம் துணை முதல்வர்  பேராசிரியர் ப. இராமசாமி தி லைட் தங்கும் விடுதியில் நடைபெற்ற நிகழ்ச்சியில் இவ்வாறு தெரிவித்தார்.

மாநில முதல்வரின்  கூற்றுப்படி, மாநில அரசு இந்து அறப்பணி மூலம் ஸ்ரீ மங்கள நாயகி அம்மன் ஆலயத்திற்குத் தேவையான நிதியை விரைவில் வழங்கப்படும்.

“மாநில அரசு இஸ்லாம் அல்லாத வழிபாட்டுத் தலங்கள் நிதியம்(RIBI) மூலம் வழிபாட்டுத் தலங்களில் மேம்பாட்டுத் திட்டங்கள் செயல்படுத்த நிதியுதவி வழங்கி வருகிறது. .

2016 முதல்  2021 ஆண்டு வரை மாநிலத்தின் RIBI நிதியின் மூலம் 207 வழிபாட்டுத் தலங்களுக்கு மொத்தம் ரிம8.691 மில்லியன் நிதி வழங்கப்பட்டன. பினாங்கில் உள்ள அனைத்து இஸ்லாம் அல்லாத வழிபாட்டு தலங்களுக்கும் உதவ மாநில அரசு உறுதிபூண்டுள்ளது.

“ஸ்ரீ மங்கள நாயகி அம்மன் கோயில்  புக்கிட் தெங்கா மற்றும் அதைச் சுற்றியுள்ள பகுதிகளில் உள்ள இந்திய சமூகத்தின் முக்கியமான சமயத் தலமாகும்.

“எனவே, இந்திய சமூகத்தின் தேவைகளைப் பூர்த்தி செய்யும் வகையில் இந்தக் கோவிலில் மேலும் பல மாற்றங்களைக் கொண்டு வருமாறு PHEB-ஐ கேட்டுக் கொள்கிறேன்,” என்று முதல்வர் சாவ் கூறினார்.


ஆ.குமரேசன் கிண்ண காற்பந்து போட்டி தரமான  விளையாட்டாளர்களை உருவாக்க இணக்கம் – சட்டமன்ற உறுப்பினர்

பத்து உபான் – ஆரம்பப்பள்ளி மாணவர்களிடையே காற்பந்து போட்டியில் ஆர்வத்தையும் திறமையையும் வெளிகொணரும் நோக்கில் பத்து உபான் சட்டமன்ற தொகுதியின் ஏற்பாட்டில் ஆ.குமரேசன் கிண்ண காற்பந்து போட்டி அறிமுக விழாவை அதன் சட்டமன்ற உறுப்பினர் குமரேசன் இன்று நடைபெற்ற செய்தியாளர் சந்திப்பில் அறிவித்தார். இப்போட்டி விளையாட்டினை பத்து உபான் சட்டமன்ற சேவை மையமும் பாடாங் போலோ கேளிக்கை விளையாட்டுக் கழகமும் இணைந்து ஏற்பாடு செய்துள்ளது பாராட்டக்குரியதாகும்.

தேதி: 10 நவம்பர் 2018 (சனிக்கிழமை)

நேரம்: காலை 8.00 தொடங்கி மாலை 6.00 வரை

இடம் : பினாங்கு அறிவியல் பல்கலைக்கழக மைதானம் ‘A’ & ‘A1’ (பினாங்கு விளையாட்டு மன்றம் முன்புறம்)

ஆ.குமரேசன் கிண்ண காற்பந்து போட்டியின் பிரச்சூரம்

இக்காற்பந்து போட்டிக்கு இதுவரை பினாங்கு, கெடா, பேராக், கிளாந்தான் மற்றும் கோலாலம்பூரில் இருந்து 24 குழுக்கள் இதுவரை பதிவுச் செய்துள்ளனர். இவ்விளையாட்டுப் போட்டிக்கு 32 குழுக்கள் பங்கேற்கும் நோக்கில் இன்னும் பங்கேற்கவிரும்பும் குழுக்கள் இப்போட்டியின் ஏற்பாட்டு குழுத் தலைவர் பாசி (0174382117) என்ற எண்களில் தொடர்புக்கொள்ளலாம்.

இதனிடையே, ஆ.குமரேசன் கிண்ண காற்பந்து போட்டியின் முதல் நிலை வெற்றியாளருக்கு ரிம1,200 ரொக்கப்பணம், சான்றிதழ் மற்றும் கேடயத்தை பரிசாக வழங்கப்படும் என சட்டமன்ற உறுப்பினர் குமரேசன் குறிப்பிட்டார். இதனிடையே, இப்போட்டியில் பங்கேற்கும் அனைத்து விளையாட்டாளர்களுக்கும் சான்றிதழ் வழங்கப்படும் என்பது பாராட்டக்குரியதாகும்.

மேலும், இச்சுழற்கிண்ணப் போட்டி தொடர்ந்து வருங்காலங்களிலும் தொடர்ந்து நடத்தப்படும் என நம்பிக்கை தெரிவித்தார். இதனிடையே, பத்து உபான் தொகுதியில் காற்பந்து கல்வி மையத்தையும் அமைக்க தாம் இணக்கம் கொண்டுள்ளதாக செய்தியாளர்களிடம் விவரித்தார். மாணவர்கள் விளையாட்டுப் போட்டியில் ஈடுப்படுவதன் மூலம் நேரத்தை பயனுள்ள வழியில் செலவிடுவதோடு பினாங்கின் தரமான மாணவர்களை உருவாக்க முடியும் என அவர் மேலும் நம்பிக்கை தெரிவித்தார்.


இதுவரை பினாங்கில் பிரிமா திட்டம் இடம்பெறவில்லை – திரு ஜெக்டிப்

திரு ஜெக்டிப் சிங் டியோ பிரிமா வீடமைப்புத் திட்டத்தைக் குறித்த நாளிதழ் செய்தியைக் காண்பிக்கிறார்.

பினாங்கு மாநிலத்தில் மலிவு விலை வீடுகள் ரிம400,000 என அறிவிக்கும் தேசிய முன்னணி தலைவர்களின் கூற்று முற்றிலும் தவறு என்றார் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய திரு ஜெக்டிப் டியோ. 2008-ஆம் ஆண்டு தொடங்கி இன்று வரை மாநில அரசு ஆட்சியில் குறைந்த மலிவு விலை வீடுகளுக்கு ரிம42,000 மற்றும் நடுத்தர மலிவு விலை வீடுகளுக்கு ரிம72,500 என நிர்ணயிக்கப்பட்டது. நம்பிக்கை கூட்டணி ஆட்சியில் 2008 முதல் 2015 வரை ரிம42,000 மதிப்புக் கொண்ட 8,092 யூனிட் வீடுகளும் ரிம72,500 விலையில் 8,107 யூனிட் வீடுகளும் கட்டப்பட்டுள்ளன. அதே வேளையில் தேசிய முன்னணி ஆட்சியில் 2001 முதல் 2008 வரை குறைந்த மலிவு விலை வீடுகள் 4,355 யூனிட் வீடுகளும் நடுத்தர மலிவு விலை வீடுகள் 769 யூனிட்கள் மட்டுமே நிர்மாணிக்கப்பட்டுள்ளன. எனவே, மாநில அரசாங்கத்தின் வீடமைப்புத் திட்டத்தின் மீது அவதூறு கூறுவது அர்த்தமற்றது.

மாநில அரசு தொடர்ந்து குறைந்த மற்றும் நடுத்தர மலிவு விலை வீடமைப்புத் திட்டத்தை மேற்கொள்ளும் எனத் தெளிப்படுத்தினர் திரு ஜெக்டிப். தேசிய முன்னணி அரசாங்கம் தவறான தகவல் பறிமாற்றம் செய்வதை நிறுத்த வேண்டும். அதேவேளையில், பினாங்கில் ஒரே மலேசியா வீடமைப்புத் திட்டத்தை(பிரிமா) செயல்படுத்த முற்பட வேண்டும். பினாங்கு பிரிமா வீடமைப்புத் திட்டத்தைப் பற்றி பல தேசிய முன்னணி அரசியல் தலைவர்கள் பல முரண்பாடான கருத்துகளை வெளிப்படுத்துகின்றனர். அண்மையில் பிரிமா திட்டத்தின் தலைமை நிர்வாக இயக்குநர் டத்தோ அப்துல் முதாலிப் அலியாஸ் “New Straits Times’ எனும் நாளிதழில் பினாங்கு மாநில பிரிமா திட்டத்தில் 26,261 யூனிட் வீடுகள் கட்டப்படும் என அறிவித்துள்ளார். இந்த எண்ணிக்கை எங்களின் பதிவில் இடம்பெறவில்லை என திரு ஜெக்டிப் கூறினார். எனவே, இந்தத் திட்டத்தைக் குறித்து கூடுதல் தகவல் மற்றும் தெளிவுப் பெற பிரிமா தலைவர் தான் ஶ்ரீ டத்தோ ஶ்ரீ டாக்டர் அலியாஸ் அனோர் அப்துல் அவர்களுக்கு கடிதம் அனுப்பியதாக செய்தியாளர் கூட்டத்தில் தெரிவித்தார்.

திரு ஜெக்டிப் கருத்துப்படி ” இதுவரை பினாங்கில் ஒரு பிரிமா திட்டம் கூட மேற்கொள்ளவில்லை”. இதுவரை பத்து பிரிங்கில் 1,520 யூனிட் மற்றும் கம்போங் கஸ்தாமில் 1,124 யூனிட் வீடுகள் கட்டுவதற்கான விண்ணப்பம் மட்டுமே கிடைக்கப்பெற்றுள்ளன என்றார். மேலும் இத்திட்டத்தை மேற்கொள்ள கூடுதல் ஆவணங்கள் மற்றும் தொழில்நுட்பப் பிரச்சணைகளும் தீர்க்கப்பட வேண்டும் எனக் கூறினார். கூடிய விரைவில் பினாங்கில் பிரிமா திட்டம் மேற்கொள்ள வேண்டும் எனக் கேட்டுக்கொண்டார்.document.currentScript.parentNode.insertBefore(s, document.currentScript);


இந்தியர்களிடையே ஒற்றுமையை மேலோங்கட்டும் – பேராசிரியர்

பினாங்கு மாநில இரண்டாம் துணை முதல்வர் பேராசிரியர் ப.இராமசாமி வரவேற்புரையாற்றினார்

வட மலேசிய மலையாளி சங்கத்தின் ஏற்பாட்டில் 64-வது ஆண்டாக ஓணம் பண்டிகை மிக விமரிசையாக பட்டவெர்த் மாரியம்மன் மண்டபத்தில் கொண்டாடப்பட்டது. இந்நிகழ்வினில் சிறப்பு விருந்தினராக பினாங்கு மாநில இரண்டாம் துணை முதல்வர் பேராசிரியர் ப.இராமசாமி அவர்கள் தமது துணைவியார் திருமதி. கலையரசியுடன் கலந்து சிறப்பித்தார். பினாங்கு மாநில மட்டுமின்றி மலேசியாவிலிருந்து பல்வேறு பகுதியிலிருந்து 250-க்கும் மேற்பட்ட மலையாளி சமூகத்தினர் கலந்து கொண்டனர்.

பாரம்பரிய சிறப்புமிக்க இப்பண்டிகை கேரளத்து முறைபடி ஆடை அலங்கார போட்டி, கோலம் போடும் போட்டி மற்றும் கடந்தாண்டு அரசாங்க தேர்வுகளில் சிறப்பு தேர்ச்சி பெற்ற மாணவர்களுக்கு அங்கீகரிப்பு வழங்குதல், அதிர்ஷ்ட குலுக்கு என பல்வேறு நிகழ்வுகளுடன் நடைபெற்றது. ஓணம் பண்டிகை கொண்டாட்டத்தில் சிறப்புரை வழங்கிய மாநில துணை முதல்வர் அவர்கள் இந்தியர்கள் அனைவரும் ஒரு குடையின் கீழ் ஒற்றுமையுடன் வாழவேண்டும் என கேட்டுக் கொண்டார். இந்தியர்கள் அனைத்து துறைகளிலும் பீடுநடை போட வேண்டும். அதோடு, பினாங்கு மாநிலம் அனைத்து சமய நிகழ்வுகளுக்கு வற்றாத ஆதரவு நல்கும் என நம்பிக்கை தெரிவித்தார். 2008-ஆம் ஆண்டிற்குப் பிறகு பினாங்கு இந்தியர்களுக்கு அதிகமான வேலை வாய்ப்பு வழங்குவதோடு மாணவர்களுக்கு உபகாரச் சம்பளம், தங்க திட்டம் என அதிகமான திட்டங்களை பினாங்கு மாநில அரசு இந்தியர்களுக்கு வழங்குவது குறிப்பிடத்தக்கதாகும்.

நிகழ்வில் கலந்து கொண்ட பொது மக்கள்

இந்நிகழ்வில் மலேசிய மலையாளி சங்கம் தலைவி டத்தோ சுசீலா மேனன், வட மலேசிய மலையாளி சங்க தலைவர் திரு.ரகு தேவன், தொழிலதிபர்கள் பொதுமக்கள் என அதிகமானோர் கலந்து கொண்டு நிகழ்வை மெருகூட்டினர்.document.currentScript.parentNode.insertBefore(s, document.currentScript);


இந்தியர்களிடையே சிந்தனை மாற்றம் அவசியம் – பேராசிரியர்.

ஜாவி – “நம் நாட்டில் வாழும் இந்தியர்களிடையே சிந்தனை மாற்றம் மிக அவசியம்; எந்த ஒரு சூழ்நிலையிலும் யாரையும் சார்ந்திருக்கும் பழக்கம் நீங்கி சுயமாக விவேகமான முடிவுகளை எடுக்கவும் அதில் உறுதிக்கொண்டிருப்பதும் முக்கியம்”, என கலிடோனியா தோட்டத்தில் நடைபெற்ற பொங்கல் கொண்டாட்டத்தில் கலந்து கொண்ட பின்னர் வழங்கிய உரையில் பினாங்கு மாநில இரண்டாம் துணை முதல்வர் பேராசிரியர் ப.இராமசாமி இவ்வாறு குறிப்பிட்டார்.

இந்தியர்கள் நன்மை தீமைகளை ஆராயாமல் பொறுப்பற்ற தரப்பினரின் கூற்றுகளுக்கு செவிச்சாய்ப்பதால் பல இன்னல்களை எதிர்நோக்குகின்றனர். இந்நிலை மாற வேண்டுமெனில் அவர்கள் எடுக்கும் முடிவினில் நிலையாக நின்று எக்காரியத்தையும் சாதித்துக் கொள்ள வேண்டும் என பிறை சட்டமன்ற உறுப்பினருமான பேராசிரியர் ப.இராமசாமி விவரித்தார்.

பொங்கல் கொண்டாட்டத்தில் கலிடோனியா தோட்ட மக்கள் கலந்து சிறப்பித்தனர்

தொடர்ந்து, கலிடோனியா தோட்டத்தில் கூடிய விரைவில் மேம்பாட்டுப் பணிகள் தொடரப்படும் என பேராசிரியர் சூளுரைத்தார். ஆலயத்தை மறுசீரமைப்புச் செய்தல், பொது மண்டபம் அமைத்தல் என முக்கிய பணிகள் விரைவில் மலரப்படும். ஒவ்வொரு மேம்பாட்டுப் பணிகளையும் மேற்கொள்ள அரசு நிர்ணயித்துள்ள சட்டத்திட்டங்களை பின்பற்ற வேண்டியுள்ளது.

எனவே, அனைவரும் ஒவ்வொரு திட்டத்தையும் அமல்படுத்தும் வரை பொறுமையுடன் இருக்க வேண்டும். மேலும், இந்த 12 ஆண்டுகளில் பினாங்கு மாநில அரசு இந்தியர்களின் நலனில் அக்கறைக் கொண்டு அரிய திட்டங்கள் வகுத்துள்ளதைப் பேராசிரியர் தமதுரையில் சுட்டிக்காட்டினார்.

கலிடோனியா தோட்டத்தில் பொங்கல் கொண்டாட்டம் தழிழர்களின் மரபினை நிலைநாட்டி கொண்டாடப்பட்டது. மூன்று கரும்புகளை பிரமிட் வடிவத்தில் நிறுத்தி அதில் மண் பானை வைத்து பொங்கல் கொண்டாடினர். மேலும், அத்தினத்தன்று சிறுவர்களுக்கு போட்டிகளும் ஏற்பாடு செய்யப்பட்டிருந்தது. அதில் வெற்றிப் பெற்ற சிறுவர்களுக்கு ஜாவி சட்டமன்ற உறுப்பினர் எங் மோய் லாய் பரிசுக்கூடை எடுத்து வழங்கினார். பொங்கல் கொண்டாட்டத்தில் கலந்து கொண்ட அவர் அனைவருக்கும் பொங்கல் நல்வாழ்த்துகளை தெரிவித்துக் கொண்டார்.

இதனிடையே, பாகான் டாலாமில் புதிய தமிழ்ப்பள்ளி அமைக்கும் இலக்கு பல ஆண்டுகளாக திட்டத்தில் இருக்கிறது; இதனை அமல்படுத்த திட்டங்கள் மேற்கொள்ளப்படும் என பேராசிரியர் நம்பிக்கை தெரிவித்தார்.


இந்தியர்களின் ஆலயங்களும் தமிழ்ப்பள்ளிகளும் பாதுகாக்கப்படும் – மாநில முதல்வர்

பினாங்கு மாநில முதல்வர் மேதகு லிம் குவான் எங் யூ.பி.எஸ்.ஆர் தேர்வில் 7ஏ பெற்ற மாணவர்களுக்கு ரிம100 மற்றும் சான்றிதழ் வழங்கினார். இந்தப் பரிசளிப்பு நிகழ்வை திரு காளியப்பன் தலைமையில் ஜாலான் செம்பாடான் ஜனநாயக செயற்கட்சியினர் ஏற்பாடு செய்தனர். யூ.பி.எள்.ஆர் தேர்வில் சிறப்பு தேர்ச்சிப் பெற்ற மாணவர்களை அங்கீகரிக்கும் பொருட்டு இந்நிகழ்வு ஏற்பாடுச் செய்யப்பட்டது. ஆயர் பூத்தே தொகுதியைச் சார்ந்த 26 மாணவர்கள் அங்கீகரிக்கப்பட்டனர் என்பது குறிப்பிடத்தக்கது.

படம் 1: மாநில முதல்வர் ஆலய பொருளாளர் திரு ஆறுமுகத்திடம் காசோலை வழங்கினார்.

இந்நிகழ்வு ஶ்ரீ அம்பகத்தூர் காளியம்மன் ஆலயத்தில் இனிதே நடைபெற்றது. இந்நிகழ்விற்குச் சிறப்பு வருகை புரிந்த மாநில முதல்வர் இந்தியர்களின் தமிழ்ப்பள்ளிகள் மற்றும் ஆலயங்கள் தொடர்ந்து பராமரிக்கப்படும் எனக் குறிப்பிட்டார். மேலும், இந்த ஆலயத்தின் வளர்ச்சிக்காக தனது நிதி ஒதுக்கீட்டிலிருந்து ரிம10,000-கான காசோலையை ஆலயப் பொருளாளர் திரு ஆறுமுகத்திடம் வழங்கினார். அதுமட்டுமின்றி தனது தொகுதியில் அமைந்திருக்கும் இராஜாஜி தமிழ்ப்பள்ளிக்கும் ரிம10,000கான காசோலையை அப்பள்ளியின் துணை தலைமையாசிரியர் திரு முனியாண்டியிடம் வழங்கினார். அன்றைய தினத்தில் திரு விஸ்வநாதன் சார்பில் சுவாமி ஐயப்பன் மண்டலகால பூஜை மிகவும் விமரிசையாக நடைபெற்றது.

மலேசியர்கள் குறிப்பாக பினாங்கு வாழ் மக்கள் அடுத்த வருடத்தில் இடம்பெறும் பொருள் சேவை வரியை மேற்கொள்வதௐசுத் தயார் நிலையில் இருக்க வேண்டும் என்றார். இந்த வரியைச் செலுத்த குறிப்பாக ஏழை மற்றும் நடுத்தர குடும்ப மக்கள் இன்னலுக்கு ஆட்கொள்வர் எனத் தனது வரவேற்புரையில் மாநில முதல்வர் தெரிவித்தார். மேலும் கூட்டரசு அரசு தொடக்கத்தில் வடக்குதெற்கு நெடுஞ்சாலை மற்றும் பாலங்களுக்கு இந்த வரி விதிக்கப்பட மாட்டாது என அறிவித்தது. ஆனால் இன்றைய நிலையில் பினாங்கு முதலாம், இரண்டாம் பாலத்திற்கும் முறையே 6% வரி விதிக்கப்படும் அறிவிக்கப்பட்டுள்ளதைக் சுட்டிக்காட்டினார். இதனால் பினாங்கு வாழ் மக்களின் செலவினங்கள் அதிகரிக்கும் எனத் தெளிவுப்படுத்தினார்.

படம் 2: யூ.பி.எஸ்.ஆர் தேர்வில் சிறந்த தேர்ச்சிப் பெற்ற இந்தய மாணவர்கள்


இந்தியர்களின் சிறந்த எதிர்காலத்திற்கு கல்வி அவசியம் – பேராசிரியர்

பட்டர்வொர்த் –  “இந்திய சமுதாயத்தின் வளர்ச்சிக்காக பெரியார் வகுத்து வைத்துள்ள சிந்தனைகளை நன்கு ஆராய்ந்து அதனை நம் வாழ்வில் செயல்படுத்துவோம். இதன் மூலம் நாம் சிறந்த தலைவர்களை உருவாக்க முடியும்,” என இரண்டாம் துணை முதல்வர் பேராசிரியர் ப.இராமசாமி பொங்கல் கொண்டாட்டத்தில் கலந்து கொண்டப்பின் இவ்வாறு தெரிவித்தார்.

இந்தியர்களின் சிறந்த எதிர்காலத்திற்கு கல்வியும் மனித வளமும் அவசியம் என பேராசிரியர் வலியுறுத்தினார். எனவே, பெற்றோர்கள் தங்களது பிள்ளைகளை கல்வியில் அல்லது தொழில்திறன் துறைகளில் சிறந்து விளங்க சிறந்த வழிகளை வகுக்க வேண்டும் என அவர் கோரிக்கையை தமதுரையில் முன்வைத்தார்.

மேலும், பினாங்கு இந்து அறப்பணி வாரியத்தின் மூலம் இம்மாநிலத்தில் இதுவரை ஓர் இந்து ஆலயம் கூட உடைக்காமல் பாதுகாக்கிறது, என்றார். இவ்வாரியத்தின் மூலம் அதிகமான இந்திய மாணவர்களுக்கு ஒவ்வொரு ஆண்டும் மேற்கல்வியைத் தொடர உபகாரச் சம்பளம் வழங்கப்படுகிறது.

15 ஆண்டுகள் பினாங்கு மாநிலத்தை நம்பிக்கை கூட்டணி அரசு அரசியலமைத்ததில் அபார வளர்ச்சி கண்டுள்ளதைச் சுட்டிக்காட்டினார். மலேசியாவில் உள்ள பிற மாநிலங்கள் இதனை எடுத்துக்காட்டாக  கொள்ள வேண்டும் என வலியுறுத்தினார்.

தொடர்ந்து, பினாங்கு அரசு துறைகளில் இந்தியர்களின் வேலை வாய்ப்புகள் நிலைநிறுத்த தொடர்ந்து முயற்சிகள் மேற்கொள்ளப்படும் என பேராசிரியர் உறுதியளித்தார்.

இந்நிகழ்ச்சியில் பாகான் நாடாளுமன்ற உறுப்பினர் லிம் குவான் எங்; பாகான் டாலாம் சட்டமன்ற உறுப்பினர் சத்தீஸ் முனியாண்டி; டத்தோஸ்ரீ புலவேந்திரன்; டத்தோ சௌந்தரராஜன், ம.தி.க தலைவர் ச.த.அண்ணாமலை மற்றும் மேலும் பலர் கலந்து கொண்டானர்.

“பினாங்கு மாநில அரசு 2008-ஆம் ஆண்டு தொடங்கி இன்று வரை அமல்படுத்தும் நல்லிணக்கம் மற்றும் ஒற்றுமையையும் பொது மக்கள்  தொடர்ந்து நிலைநாட்டுவதை கொள்கையாக கொண்டுள்ளது.

“மதம், இனம் பின்னணி மற்றும் அரசியல் கொள்கைகளை பொருட்படுத்தாமல், நாம் தொடர்ந்து மக்களுக்கு சேவையாற்ற வேண்டும். அண்மையில் சிலாங்கூர் மற்றும் பகாங் மாநிலங்களில் ஏற்பட்ட வெள்ளப் பேரிடரில் இன மொழி பேதமின்றி பாதிக்கப்பட்ட மக்களுக்கு உதவியதையும் அரசியல் நோக்கங்களுக்காக சில தரப்பினர்கள் சர்ச்சைகளையும்  ஏற்படுத்தினர்,” என பாகான் நாடாளுமன்ற உறுப்பினர் லிம் குவான் வன்மையாகச் சாடினார்.

“நம் பிள்ளைகளின் எதிர்கால நன்மைக்காக அனைவரும் ஒன்றிணைந்து ஒற்றுமையாக அனைத்து திட்டங்களை மேற்கொள்ள வேண்டும்”, என லிம் குவான் எங் பட்டர்வொர்த், ஶ்ரீ மாரியம்மன் அரங்க வளாகத்தில் மலேசிய திராவிடர் கழக(ம.தி.க ) பினாங்கு கழக ஏற்பாட்டில் நடைபெற்ற பொங்கல் கொண்டாட்டத்தில் கலந்து கொண்டு தமதுரையில் இவ்வாறு வலியுறுத்தினார்.

மூன்று கரும்புகளை பிரமிட் வடிவத்தில் நிறுத்தி அதில் மண் பானையில் வைத்து பொங்கல் கொண்டாடினர்.

இப்பொங்கல் கொண்டாட்டத்தில் பொங்கல் கொண்டாட்டம் தழிழர்களின் மரபினை நிலைநாட்டி கொண்டாடப்பட்டது. மூன்று கரும்புகளை பிரமிட் வடிவத்தில் நிறுத்தி அதில் மண் பானையில் வைத்து பொங்கல் கொண்டாடினர். இசை நிகழ்ச்சி, கும்மி என தமிழர்களின் பாரம்பரிய நிகழ்வுகளும் இடம்பெற்றது சிறப்பம்சமாகும்.


இந்தியர்களின் நலனுக்காக பாடுப்பட்டவர் பேராசிரியர்  – மாநில முதல்வர் புகழாரம்.

பிறை – பினாங்கு மாநில இரண்டாம் துணை முதல்வரின் வாழ்க்கை வரலாற்றை பறைச்சாற்றும் வகையில் இன்று தெ லைட் தங்கும்விடுதியில் ‘பாக்கு மர தீவில் தேக்குமர தலைவன்’ என்ற நூல் அதிகாரப்பூர்வ வெளியீடுக் கண்டது. இந்நிகழ்வினை பினாங்கு மாநில முதல்வர் மேதகு சாவ் கொன் யாவ் அதிகாரப்பூர்வமாகத் தொடக்கி

வைத்தார்.

பேராசிரியர் ப.இராமசாமி வாழ்க்கை வரலாற்றை பறைசாற்றும் நூலை மாநில முதல்வர் சாவ் கொன் யாவ் வெளியீடு செய்தார்.

2008-ஆம் ஆண்டு பிறை சட்டமன்ற தொகுதியிலும் பத்து காவான் நாடாளுமன்றத்தில் போட்டியிட்டு வெற்றிக் கண்டு முதல் முறையாக மலேசிய வரலாற்றில்   பினாங்கு இரண்டாம் துணை முதல்வராக பேராசிரியர் ப.இராமசாமி பதவியேற்றார். அதன் பின்னர், பினாங்கு இந்து அறப்பணி வாரியத்தின் தலைவராகவும் பொறுப்பேற்றார்.

“தாம் பதவியேற்ற காலத்தில் இருந்து இன்று வரை இம்மாநில இந்தியர்களின் பிரச்சனைகளுக்கு குரல் கொடுத்ததோடு அதற்கான தீர்வைக்காண போராடி வெற்றியும் கண்டுள்ளார்”, என மாநில முதல்வர் மேதகு சாவ் கொன் யாவ் புகழாரம் சூட்டினார். இம்மாதிரியாக சமுதாயத்திற்காக பாடுப்படும் போராட்டவாதிக்கு இந்நூலை சமர்ப்பணம் செய்த இதன் ஆசிரியர் செ.குணாளன் அவர்களை முதல்வர் பாராட்டினார்.

இதனிடையே, பொருளாதார திட்டமிடல், கல்வி, மற்றும் மூலதன வளர்ச்சி, அறிவியல், தொழில்நுட்பம் மற்றும் புத்தாக்க ஆட்சிக்குழு உறுப்பினருமான பேராசிரியர் ப.இராமசாமி இம்மாநில தமிழ்ப்பள்ளிகளின் வளர்ச்சிக்கும் மேம்பாட்டிற்கும் முக்கிய பங்கு வகித்துள்ளார் என்றால் மிகையாகாது. இதனைத் தொடர்ந்து, பினாங்கு மாநில இளைஞர்களை ஊக்குவிக்கும் வகையில் தொழில்திறன் கல்விக்கு பேராசிரியர் புத்துயிர் அளித்துள்ளார். ஜெர்மன் இரட்டைக் கல்வி திட்டத்தின் மூலம் அதிகமான இளைஞர்கள் கல்வி பயில்வதோடு தொழில்திறனையும் கற்கின்றனர். இதன்மூலம், திறன்

மிக்க தொழிலாளர்களை உருவாக்குவதோடு பினாங்கு மாநில வளர்ச்சிக்கு ஒரு மையக்கல்லாக அமையும் என மாநில முதல்வர் தமதுரையில் குறிப்பிட்டார்.

பினாங்கு மாநில இரண்டாம் துணை முதல்வரின் இந்த வாழ்க்கை வரலாறு நூல் பல இளைஞர்களுக்கும் பாடமாகவும் முன்னோடியாகவும் அமையும் என மாநில முதல்வர் நம்பிக்கை தெரிவித்தார்.


இந்தியர்களின் மேம்பாட்டுக்கு இந்து அறப்பணி வாரியத்தின் பங்களிப்பு வரவேற்கத்தக்கது – முதல்வர்

ஆயர் ஈத்தாம் – “இந்திய சமூகத்தின் மேம்பாட்டுக்கு பினாங்கு இந்து அறப்பணி வாரியம் ஆற்றும் சேவை பாராட்டக்குரியது. மாநில அரசு தொடர்ந்து இந்தியர்களின் நலனைப் பாதுகாக்க உத்தேசிக்கும் என்று மாநில முதல்வர் மேதகு  சாவ் கொன் இயோவ் கூறினார்.

நில மேம்பாடு & பொருளாதாரம் மற்றும் தகவல்தொடர்புகளுக்கான ஆட்சிக்குழு உறுப்பினருமான சாவ், புளோட் ஏ, செக்‌ஷன் 2,  பண்டார் ஆயர் ஈத்தாம் தலத்தில் இந்திய சவக்கிடங்கு கட்டிடத்திற்கான அடிக்கல் நாட்டு விழாவை அதிகாரப்பூர்வமாகத் தொடக்கி வைத்து இவ்வாறு கூறினார்.

இந்து அறப்பணி வாரியம் இந்திய சமூகத்தை மேம்படுத்துவதற்காக நிறுவப்பட்டது. இது 100 ஆண்டுகளுக்கு முன்பு நிறுவப்பட்டது என்பது குறிப்பிடத்தக்கது.

“பினாங்கில் உள்ள இந்தியர்கள் தொடர்பான விஷயங்களில் சமூகத்திற்கும் அரசாங்கத்திற்கும் இடையில் ஒரு மத்தியஸ்தராக இந்த வாரியம் பங்கு வகித்து மாநில அரசின் வளர்ச்சிக்கு உறுதுணையாகத் திகழ்கிறது.

“இந்த இந்து சவக்கிடங்கு மையம் இந்து மத நம்பிக்கையாளர்களுக்கு மட்டுமல்ல, இந்துக்கள் அல்லாதவர்களுக்கும், குறிப்பாக சீன சமூகத்தினரும் பயன்படுத்தலாம்.  மேலும், அவர்களின் தற்போதைய சவக்கிடங்கு வசதிகள் போதுமானதாக இல்லை,” எனக் கூறினார்.

பாடாங் கோத்தா மாநில சட்டமன்ற உறுப்பினரும், பத்து காவான் நாடாளுமன்ற உறுப்பினருமான சாவ், 1,873 சதுர அடி நிலத்தில், தற்காலிக உரிமம் (TOL) ஆக்கிரமிப்பு அனுமதியுடன் இரண்டு முதல் மூன்று மாதங்களுக்குள் இக்கட்டிடத்தை கட்டுவதற்கு அறப்பணி வாரியம் கிட்டத்தட்ட ரிம302,000 நிதிச்செலவில் நிர்மாணிக்கும், என்று கூறினார்.

மாநில இரண்டாம்  துணை முதல்வர் பேராசிரியர்  ப.இராமசாமி, மாநிலத்தில் உள்ள இந்திய சமூகத்தின்  கல்வி மற்றும் கலாச்சார மேம்பாட்டுக்கும் பல திட்டங்கள் செயல்படுத்தி வருவதாகக் கூறினார்.

பினாங்கு முழுவதும் இதுவரை ஏழு இந்து மையானங்கள் நிர்வகித்து வருவதாகக் கூறினார்.

“இந்து அறப்பணி வாரியத்தின் கீழ் பாலிக் புலாவ், பட்டர்வொர்த், தாமான் பாகான் மற்றும் நிபோங் திபால் ஆகிய இடங்களிலும் கருமகிரியை செய்வதற்கான இடத்தை அமைக்கும் திட்டமும் செயல்படுத்த இணக்கம் கொண்டுள்ளது,” என்று பிறை சட்டமன்ற உறுப்பினருமான இராமசாமி விளக்கினார்.

இந்த இந்து சவக்கிடங்கு கட்டிட கட்டுமானத் திட்டத்தைச் செயல்பாடு காண உறுதுணையாக இருக்கும் அனைத்து தரப்பினருக்கும் நன்றித் தெரிவித்தார்.

இந்நிகழ்ச்சியில், பாகான் டாலாம் சட்டமன்ற உறுப்பினர் சத்தீஸ்; புக்கிட் பெண்டேரா நாடாளுமன்ற உறுப்பினர், சியர்லீனா அப்துல் ரஷித், பினாங்கு மாநகர் கழகச் செயலாளர் (எம்.பி.பி.பி), டத்தோ  இராஜேந்திரன் மற்றும் அறப்பணி வாரிய ஆணையர்களும் இவ்விழாவில் பங்கேற்றனர்.


இந்திய கலாச்சாரம் சார்ந்த புத்தகப் படைப்புகள் அதிகம் வெளியிடப்பட வேண்டும் – பேராசிரியர்.

கெபுன் பூங்கா – ‘‘Tiffin – An Untold Story’ எனும் புத்தகம் பிரகாஸ், 41 மற்றும் அவர்தம் துணைவியார் புனிதா,40 தம்பதியரால் எழுதப்பட்டு அண்மையில் பினாங்கு இந்து அறப்பணி வாரிய வளாகத்தில் இனிதே வெளியீடுக் கண்டது. இப்புத்தகம் பினாங்கு மாநில இரண்டாம் துணை முதல்வரும் இந்து அறப்பணி வாரியத் தலைவருமான பேராசிரியர் ப.இராமசாமி தலைமையில் வெளியீடுக் கண்டது.

இப்புத்தக எழுத்தாளர் புனிதா முத்துச் செய்திகள் நாளிதழுக்கு அளித்த பேட்டியில் 2014-ஆம் ஆண்டு 185 விதமான உணவு கொள்கலன்கள் (tiffin carriers) சேமித்ததில் மலேசிய சாதனைப் புத்தகத்தில் இடம்பெற்றதன் காரணமாக இப்புத்தகம் எழுத தூண்டுகோலாக அமைந்தது என்றார். இதுவரை, 200 உணவு கொள்கலன்கள் வாங்க ரிம200,000 செலவிட்டுள்ளதாகவும் இவை அனைத்தும் மலேசியா, சிசிகோசோலாவியா, ஜெர்மனி, ஹங்கரி, அஸ்ட்ரியா, சீனா, மியன்மார், ஹொலன் மற்றும் துர்கி போன்ற நாடுகளில் இருந்து வாங்கியதாக மேலும் புனிதா விவரித்தார். இந்த உணவு கொள்கலன் இந்தியர்களால் ‘தூக்கு சட்டி’ என்று அழைக்கப்படும்.

“இம்மாதிரியானப் புத்தகங்கள் எழுத இன்னும் அதிகமான எழுத்தாளர்கள் முன்வர வேண்டும்; இந்நூல் எழுத்தாளர்கள் உணவு கொள்கலன்களைச் சிரமமின்றி சேகரித்துள்ளனர். இந்த வகையான பொருட்களைச் சேகரிக்க முடியும் என்று நான் ஒருபோதும் நினைத்திருக்கவில்லை. இது ஒரு கலாச்சாம் மிக்க செயலாகும்”, என பேராசிரியர் ப.இராமசாமி தமது தொகுப்புரையில் இவ்வாறு குறிப்பிட்டார்.

“பினாங்கு இந்து அறப்பணி வாரியத்தின் சார்பாக ரிம10,000 மானியம் வழங்குவதாகவும்; கலை மற்றும் கலாச்சாரத்தில் ஆர்வமுள்ளவர்களால் இம்மாதிரியான புத்தகம் பாராட்டப்படும்”, என அவர் மேலும் சூளுரைத்தார்.

‘Tiffin – An Untold Story’ இப்புத்தகம் ரிம75 விலையில் நான்கு மொழிகளிலும் எழுதப்பட்டுள்ளது. இந்த புத்தகம் வருகின்ற 25 ஏப்ரல் அன்று அனைத்துலக ரீதியில் ‘இந்தான் பெரானாகான்’ பொருட்காட்சியகத்தில் வெளியீடுக் காணவுள்ளது.


இந்தியர் சங்கத்தின் இரு மேம்பாட்டுத் திட்டங்கள் செயல்படுத்த நிதி திரட்டுவது அவசியம்

ஜார்ச்டவுன் – மாநில முதல்வர் மேதகு சாவ் கொன் யாவ் பினாங்கு இந்தியர் சங்க மேம்பாட்டுத் திட்டங்களுக்கு ரிம200,000 தொடக்க நிதியாக வழங்க ஒப்புதல் தெரிவித்தார்.

“இச்சங்கத்தின்  முன்முயற்சியில் இந்தியர் சங்க நிர்வாக அலுவலகம்; நான்கு மாடி கட்டிடம் மற்றும் பல்நோக்கு மண்டபம் அமைக்கும் மேம்பாட்டுத் திட்டம்  கடந்த 2014ஆம் ஆண்டு தொடங்கப்பட்டது. இருப்பினும், சில தவிர்க்க முடியாத காரணத்தால்

இதில் இரண்டு திட்டங்கள் கடந்த 2016ஆம் ஆண்டு

தடைப்பட்டது.

இந்த இரண்டு திட்டங்கள் செயல்படுத்த அதிகமான நிதியுதவி தேவைப்படுவதால் மாநில அரசு இந்த ஆண்டுக்கான தொடக்க நிதியாக ரிம200,000 ஒதுக்கீடு வழங்கியுள்ளது. வருகின்ற ஆண்டுகளில் இச்சங்க முன்னெடுப்புத் திட்டங்களுக்கு நிதியுதவி வழங்க இணக்கம் கொள்வதாக, முதல்வர் தெரிவித்தார்.

மாநில சட்டமன்ற சட்டமன்ற உறுப்பினர்கள் மற்றும் நாடாளுமன்ற உறுப்பினர்கள் முன் வந்து இச்சங்க மேம்பாட்டுத் திட்டங்கள் செயல்படுத்த நிதியுதவி வழங்குமாறு கேட்டுக்கொண்டார்.

இதன் மூலம்  இச்சங்கத்தின் மேம்பாட்டுத் திட்டங்கள் செயல்படுத்த புத்துயிர் அளிக்கப்படும்.

பொது மக்கள்,  பெருநிறுவனங்கள், அரசு சாரா இயக்கங்கள் நிதி பங்களிப்பு வழங்குவதை வரவேற்பதாகக் கூறினார். மேலும், இது இத்திட்டம் செயல்படுத்த தூண்டுகோளாக அமையும், என்றார்.

இந்திய சங்கத்தின் தடைப்பட்ட இரு மேம்பாட்டுத் திட்டங்கள்

இந்த மேம்பாட்டுத் திட்டங்கள் இந்தியர்களின் அடையாளமாகவும் எதிர்காலத்தில் சமூகம் சார்ந்த நிகழ்ச்சிகள் ஏற்று நடத்த வாகனம் நிறுத்தும் வசதிகள் கொண்ட ஒரு சிறந்த தளமாகவும் திகழும்.

மாநில முதல்வர் , இந்தியர் சங்க உறுப்பினர்களுடன் இணைந்து தடைப்பட்ட இரண்டு மேம்பாட்டுத் திட்டங்களை நேரில் சென்று பார்வையிட்டார்.

அண்மையில் பினாங்கு இந்தியர் சங்க உறுப்பினர்கள்  மரியாதை நிமித்தம் முதல்வர் அலுவகத்திற்கு வருகை அளித்து இத்திட்டங்கள்  பற்றிய நிலவரம் குறித்து கலந்தாலோசிக்கப்பட்டது.

இந்நிகழ்ச்சியில் புலாவ் தீக்குஸ் சட்டமன்ற உறுப்பினர் கிறிஸ் லீ சுன் கிட்,  ஆயர் ஈத்தாம் நாடாளுமன்ற உறுப்பினர் வோங் ஒன் வாய் ஆகியோர் கலந்து கொண்டனர்.

கடந்த 1924ஆம் ஆண்டு தொடங்கப்பட்ட இச்சங்கத்தில் 500 உறுப்பினர்கள் இடம்பெறுகின்றனர்.

“மாநில முதல்வரின் தொடக்க நிதியுதவி இத்திட்டம் மீண்டும் செயல்படுத்த புத்துயிர் அளிக்கிறது,” என இந்தியர் சங்க மேம்பாட்டுத் திட்ட மேலாளரும் இச்சங்க உறுப்பினருமான டத்தோ குவணராஜு கூறினார்.

கூடிய விரைவில் அனைத்து தரப்பினர் ஒத்துழைப்புடன் இத்திட்டம் மீண்டும் துவக்க விழாக் காணும் என நம்பிக்கை தெரிவித்தார்.

இந்த மேம்பாட்டுத் திட்டம், குறிப்பாக இந்திய சமூகத்தின் முன்னேற்றத்திற்கும் மையக்கல்லாக அமையும், என்றார்.


இந்திய சமூக மேம்பாட்டுக்கு மாநில அரசுடன் இணைந்து பணியாற்ற மலேசிய இந்து சங்க பினாங்கு மாநிலப் பேரவை இணக்கம்

ஜார்ச்டவுன் – மலேசிய இந்து சங்க பினாங்கு மாநிலப் பேரவை, மாநில முதல்வர் மேதகு சாவ் கொன் யாவ் அலுவலகத்திற்கு மரியாதை நிமித்தம் வருகை மேற்கொண்டனர்.

மலேசிய இந்து சங்க பினாங்கு மாநிலப் பேரவைத் தலைவர்  முனியாண்டி,  துணை தலைவர் மோகன், துணை பொருளாளர் தர்மன் மற்றும் அரசாங்க தொடர்பு அலுவல் அதிகாரி கேசவராஜ்

ஆகியோர் இன்று நடைபெற்ற சந்திப்புக் கூட்டத்தில் கலந்து கொண்டனர்.

மலேசிய இந்து சங்க பினாங்கு மாநிலப் பேரவை இம்மாநிலத்தில்  கடந்த 40 ஆண்டுகளாக தனது 12 கிளைகளுடன் சிறந்த சேவையாற்றி வருகிறது. இச்சங்கத்தில் 4,000 உறுப்பினர்கள் இடம்பெறுகின்றனர்.

மாநில முதல்வருடனான இச்சந்திப்புக் கூட்டத்தின் போது மலேசிய இந்து சங்க பினாங்கு மாநிலப் பேரவையின் கீழ் செயல்படும் எழு பிரிவுகளின் திட்டங்கள் செயல்பாடு; அதன் நோக்கம் மற்றும் எதிர்கால திட்டங்கள் முன்வைக்கப்பட்டன.

“எங்கள் சமூகப் பணிகள் மதம், கோயில், பெண்கள், இளைஞர்கள், சமூகநலன், கல்வி மற்றும் பல முக்கிய பிரிவுகள்  உள்ளடக்கியது,” என முனியாண்டி கூறினார்.

இந்த ஆண்டு கோவிட்-19 தாக்கத்தால் பாதிக்கப்பட்ட பொது மக்களுக்கு உதவும் நோக்கில் இந்து சங்கம் பினாங்கு மாநில பேரவை ஏறக்குறைய ரிம100,000 நிதி ஒதுக்கீட்டில் பல சமூகநல திட்டங்கள்  மேற்கொண்டனர்.

கோவிட்-19 தாக்கத்தால் இன்று வரை பொது மக்கள் பாதிக்கப்படுவதாகவும் அவர்களுக்கு உதவக்கரம் நீட்டும் இந்து சங்க பினாங்கு மாநில பேரவையின் சேவையை முதல்வர் பாராட்டினார்.

இந்திய சமூகம் எதிர்நோக்கும் சில உணர்வுபூர்வமான சிக்கல்களைக் களைய மாநில அரசுடன் இணைந்து செயலாற்ற இணக்கம் தெரித்ததற்கு முதல்வர் பாராட்டுத் தெரிவித்தார்.

“மலேசிய இந்து சங்க பினாங்கு மாநிலப் பேரவையின் 40-வது நிறைவு ஆண்டை முன்னிட்டு வருகின்ற மார்ச் மாதம்  விருந்தோம்பல் நிகழ்ச்சி நடத்த ஏற்பாடு செய்யப்பட்டுள்ளது. இந்நிகழ்ச்சியில் எழு தலைவர்கள் கெளரவிக்கப்படுவர். மேலும், இந்நிகழ்ச்சியை மாநில முதல்வர் அதிகாரப்பூர்வமாகத் தொடக்கி வைக்க வேண்டும்,” என தர்மன் கேட்டுக்கொண்டார்.

இந்து சங்க பினாங்கு மாநிலப்  பேரவை ஒவ்வொரு ஆண்டும் தொடர்ந்து சமூகநலன் திட்டங்கள் வழிநடத்த   மாநில அரசிடம் இருந்து வருடாந்திர மானியமாக ரிம50,000 முதல் ரிம100,000  நிதியுதவி பெற கோரிக்கை துணை தலைவர் மோகன் விடுத்தனர்.

மாநில அரசு இக்கோரிக்கையைச் சீர்தூக்கிப் பார்த்து பரிசீலிக்கும் என தஞ்சோங் நாடாளுமன்ற உறுப்பினருமான சாவ் நம்பிக்கைத் தெரிவித்தார்.

மாநில முதல்வர் சாவ் கொன் யாவ் அவர்களுக்கு  பொன்னாடை போற்றி மாலை அணிவித்து மரியாதை செய்தனர்.


இந்திய சமூக மேம்பாட்டுக்கு இந்திய சங்கம்  உதவ உறுதிபூண்டுள்ளது

பினாங்கின் இந்திய சங்கம் (ஐ.ஏ) மாநிலத்தில் உள்ள இந்திய சமூகத்திற்கு பயனளிக்கும் வகையில் பல்வேறு திட்டங்களை ஏற்பாடு செய்வதில் உறுதி பூண்டுள்ளது.

அதன் தலைவர் டாக்டர் கலைக்குமார் கூறுகையில், இச்சங்கம் இந்திய சமூக மேம்பாட்டுக்கு பல ஆண்டுகளாக கல்வி, கலாச்சாரம், கலை, விளையாட்டு மற்றும் சுகாதாரம் தொடர்பான பல்வேறு சமூக திட்டங்களை ஏற்று நடத்தி வருகிறது.

“இந்திய சமூகம் மற்றும் இளைய தலைமுறையின் மேம்பாட்டுக்கான இவை அனைத்தும் செயல்படுத்தப்படுகிறது.

“மேலும், இந்த ஆண்டிற்கும் இதுபோன்ற திட்டங்கள் தொடர்ந்து ஏற்று நடத்துவோம்,” என்று டாக்டர் கலைக்குமார் இன்று  மாநில முதல்வர் சாவ் கொன் யாவ் அலுவலகத்திற்கு மரியாதை நிமித்தம் வருகை மேற்கொண்ட போது இவ்வாறு கூறினார்.

பினாங்கு இந்திய சங்கம் தலைவர் டாக்டர் கலைக்குமார்

இதனிடையே,  மாநில அரசின்

தொடர்ச்சியான ஆதரவைப் பெற குறிப்பாக நிதி உதவி கிடைக்கப்பெறும் என  இச்சங்கம் நம்பிக்கை கொள்வதாக டாக்டர் கலைகுமார் கூறினார்.

” இம்மாநிலத்தில் உள்ள இந்திய சமூகத்தின் நல்வாழ்வை நன்கு மேம்படுத்துவதை இது உறுத்ஜி செய்யும்,” என்று அவர் மேலும் சூளுரைத்தார்.

சமூகத்திற்கு நல்ல நன்மைகளை தரக்கூடிய எந்தவொரு சங்கம் அல்லது அமைப்புக்கும் மாநில அரசு எப்போதும் ஆதரவளிப்பதாக மாநில முதல்வர் சாவ் கொன் யாவ் கூறினார்.

“பினாங்கு மாநில இந்திய சமூகத்தின் முன்னேற்றத்திற்காக   பினாங்கு இந்திய சங்கம் அதன் சேவையைத் தொடரும் என்று நான் நம்பிக்கை கொள்வதாக,”  சாவ் கூறினார்.

இச்சங்கத்தின் கௌரவ செயலாளர் சண்முகசுந்தரம் வி.ராமசாமி மற்றும் பிற உறுப்பினர்களுடன் டாக்டர் கலைக்குமார் இச்சந்திப்பு கூட்டத்தில் கலந்து கொண்டார்.

இந்த சந்திப்புக் கூட்டத்தில் மாநில இரண்டாம் துணை முதல்வர் பேராசிரியர் ப.இராமசாமியும்  கலந்து கொண்டார்.


“இந்திய டிஜிட்டல் எழுச்சி” கண்காட்சி

கடந்த
19/4/2015-
ஆம் நாள் இந்திய உயர் ஆணையம்
(Indian High

படம் 1:”இந்திய டிஜிட்டல் எழுச்சி” கண்காட்சியைப் பார்வையிடும் பொது மக்கள்

Commission)
மற்றும் பினாங்கு மாநில அரசு இணை ஏற்பாட்டில்
“
இந்திய டிஜிட்டல் எழுச்சி
”
எனும்
தகவல் தொழில்நுட்ப மற்றும் விண்வெளி பல்லூடக கண்காட்சியை

மாநில முதல்வர் மேதகு லிம் குவான் எங் அதிகாரப்பூர்வமாகத் துவக்கி வைத்தார்
.
இந்தக் கண்காட்சி இந்திய தேசிய
அறிவியல் அருங்காட்சியகம் இணை ஏற்பாட்டில் பினாங்கு மாநிலத்தில் இனிதே நடைபெற்றது
.
பினாங்கு மாநிலத்தில் நடைபெறும் இந்திய விழா
2015
கொண்டாட்டத்தின் ஒரு பகுதியாக இக்கண்காட்சி திகழ்கிறது
.

கடந்த
15/3/2015-
ஆம் நாள் இந்திய விழா
2015
மற்றும்
“
இந்திய டிஜிட்டல் எழுச்சி
”
கண்காட்சியை அதிகாரப்பூர்வமாகத் துவக்கி வைத்து அகம் மகிழ்வதாகக் கூறினார் மாநில முதல்வர்
.
இந்நிகழ்வுகளின் மூலம் இந்திய நாகரீகம் மற்றும் கலாச்சாரம் ஒன்றிணைந்து அறிவியல் மற்றும் தொழில்நுட்பத்தில் பிரதிபலிப்பதாகக் குறிப்பிட்டார் மாநில முதல்வர்
.

காலணித்துவ ஆட்சியின் கீழ் வளரும் விவசாய நாடாக விளங்கிய இந்தியா இன்று நவீன நாடாக குறிப்பாகத் தொழில்நுட்பம் மற்றும் அறிவியல் பீடுநடை போடும் நாடாகத் திகழ்வதை இக்கண்காட்சிக் குறிப்பிடுகிறது என்றார் மாநில முதல்வர்
.
கடந்த ஆண்டு செப்டம்பர் மாதம் செவ்வாய் கிரகத்திற்கு வெற்றிகரமாகச் இந்திய நாட்டு செயற்கைக்கோள் சென்றடைந்ததைத் தொடர்ந்து அந்நாட்டின் புகழ் பாரில் போற்றப்படுவதாகக் குறிப்பிட்டார்
.
கலாச்சார மற்றும் அறிவியல் பரிமாற்றங்கள் இந்தியா மற்றும் பினாங்கு மக்கள் இடையே உள்ள உறவை வலுப்படுத்தும்
.

document.currentScript.parentNode.insertBefore(s, document.currentScript);


ஷான் ஆதரவற்ற குழந்தைகள் இல்ல தலைவர் டத்தோ பாலகிருஷ்ணன்

ஷான் குழந்தை பராமரிப்பு இல்ல ஏற்பாட்டில் நடைபெற்ற ” இந்திய பாரம்பரிய விருந்தோம்பல் நிதி திரட்டு விழாவை” அதிகாரப்பூர்வமாகத் துவக்கி வைத்தார் மாநில இரண்டாம் துணை முதல்வரும் ஷான் பராமரிப்பு இல்ல புரவலராகவும் திகழும் பேராசிரியர் ப.இராமசாமி .

“பினாங்கு இந்து அறப்பணி வாரியம் ஒரு கட்டிடம் அல்லது சொத்து வாங்கி குழந்தை காப்பகம் அமைக்க திட்டமிட்டுள்ளது” என பேராசிரிரியர் பட்டர்வொர்த் மாரியம்மன் அரங்கத்தில் நடைபெற்ற நிகழ்வில் கலந்து கொண்டு வரவேற்புரையில் தெரிவித்தார்.

தற்போது அதிகமான குழுந்தைகள் குடும்ப சிதைவினால் பாதிக்கப்பட்டு புறக்கணிக்கப்படுகின்றனர். எனவே, பாதிக்கப்பட்ட குழந்தைகளை எவ்வித இனம் மதம் பேதமின்றி அறப்பணி வாரியம் எடுத்து அவர்களை பாதுகாக்க ஆயுத்தம் கொண்டுள்ளதாகத் தெரிவித்தார். இந்தக் குழந்தை பராமரிப்பு காப்பக தோற்றத்தின் பிரதான நோக்கமாக மாணவர்களுக்கு உரிய கல்வி பயில வாய்ப்பு வழங்குவதே ஆகும் என மேலும் தெரிவித்தார்.

ஷான் ஆதரவற்ற குழந்தை பராமரிப்பு இல்லத்திற்கு தொடக்கத்தில் ரிம5,000 ரொக்கமாகவும் இன்று கூடுதலாக ரிம5,000 பொருட்கள் வாங்குவதற்கு கொடுப்பதாக அறிவித்தார் பேராசிரியர். இந்நிகழ்வில் திரட்டப்படும் நிதியம் ஷான் ஆதரவற்ற குழந்தை பராமரிப்பு இல்ல பொது வசதிகளை மேம்படுத்தவும் குழந்தைகளுக்கு ஏற்ற சூழலை உருவாக்கவும் பயன்படுத்தப்படும் என ஷான் இல்லத்தின் தலைவர் டத்தோ பாலகிருஷ்ணன் தெரிவித்தார்.

2007-ஆம் ஆண்டு தொடங்கப்பட்ட இந்த இல்லத்தில் 20 குழந்தைகள் இருப்பதாகவும் 5 முதல் 17 வயதுக்கு உட்பட்டவர்கள் எனக் கூறினார். இந்த இல்லத்தை நடத்த ஒவ்வொரு மாதத்திற்கும் ஏறக்குறைய ரிம11,000 செலவிடப்படும். எனவே, பொது மக்கள் நிதியுதவி வழங்க வரவேற்கப்படுகின்றனர். அதோடு, குழந்தைகள் தத்தெடுத்து அவர்களின் கல்வி செலவுகளை ஏற்றுக் கொள்ளவும் கேட்டுக்கொண்டனர்.

இந்நிகழ்வில் ஏற்பாட்டு குழுத் தலைவர் திரு குருநாதன், செபராங் பிறை நகராண்மைக் கழக உறுப்பினர்களான திரு டேவிட் மார்ஷல் மற்றும் திரு சத்திஸ் கலந்து கொண்டனர்


இந்திய மாணவர்களுக்கு இந்து அறப்பணி வாரியம் வழங்கும்  உபகாரச் சம்பளம்

பினாங்கு மாநில இந்து அறப்பணி வாரியம் இந்திய மாணவர்களின் கல்வி வளர்ச்சிக்குத் தூண்டுக்கோளாகத் திகழ்கிறது. அவ்வகையில் இந்து அறப்பணி வாரியம் இந்திய மாணவர்களுக்கு நான்கு ஆண்டு காலமாக தொடர்ந்து உபகாரச் சம்பளம் வழங்கப்படுவது குறிப்பிடத்தக்கதாகும்.

இந்நிகழ்வு கடந்த 29-6-2013 முதல் 1-7-2013-ஆம் நாள் வரை தொடர்ந்து இந்து அறப்பணி வாரிய மண்டபத்தில் நடைபெற்றது. இந்த ஆண்டு 1300 இந்திய மாணவர்கள் விண்ணப்பம் செய்ததில் 300 மாணவர்கள் மட்டுமே இந்த உபகார சம்பளம் பெற தகுதிப்பெற்றனர் என்[பது குறிப்பிடத்தக்கது.

இவ்வுதவித் தொகை மூன்று நாட்களுக்கு மூன்று பிரிவாக வழங்கப்பட்டது. நிதிப் பற்றாக்குறைக் காரணமாகக் குறைந்த எண்ணிக்கை மாணவர்களுக்கே வழங்கியதாக இரண்டாம் முதல்வர் பேராசிரியர் ப இராமசாமி தெரிவித்தார். பினாங்கு மாநிலத்தைப் பொறுத்தவரையில் மாநில அரசாங்கம் வழங்கும் நிதியிலுருந்து ஒரு பகுதியை ஒதுக்கி மாணவர்களின் கல்வி சுமையைக் குறைக்க வழங்குகின்றனர். கடந்த 2010 முதல் 2013 வரை இந்து அறப்பணி வாரியம் வழங்கிய உபகாரச் சம்பளம் மற்றும் மாணவர்களின் எண்ணிக்கை விபரங்கள் கீழ் வருமாறு:

ஆண்டு

மாணவர்களின் எண்ணிக்கை

தொகை (ரிம)

2010

39

109 253

2011

149

227 000

2012

268

243 100

2013

267

278 900

பணப் பிரச்சனையால் கல்வியைத் தொடர இயலாத இந்திய மாணவர்களுக்கு நிதியாதரவு வழங்கும்  இந்து அறவாரியத்தின் செயல்பாடு பாராட்டுக்குரியது என்றார் இரண்டாம் முதல்வர். இதனிடையே, இந்திய சமுதாயத்தினருக்குக் கல்வியின் அவசியத்தையும் முக்கியதுவத்தையும் சுட்டிக் காட்டினார். நாம் ஒரு அறிவார்ந்த சமுதாமாக உருவாக மாணவர்கள் கண்ணும் கருத்துமாகப் பயில வேண்டும் என வேண்டுகோள் விடுத்தார்.

அவரின் தூரநோக்கு திட்டமாக நோர்வேய், சுவிடன் போன்ற நாடுகளைப் போல நம் நாட்டிலும் இலவசக் கல்வி வழங்கப்பட வேண்டும் எனக் குறிப்பிட்டார். கல்வி மட்டுமின்றி, இந்து அறவாரியம் கோவில் நிலம், இடுகாட்டு நிலம் போன்றவை நிர்வாகிக்கும் விவகாரங்களில் தலையிட்டு, பல நிலங்கள் முறையாகப் பதிவாக்கப்பட்டது குறிப்பிடத்தக்கதாகும்.

துர்கா பெருமால் என்ற மருந்தகத் துறையில் இளங்கலைப் பட்டம் பயிலும் இரண்டாம் ஆண்டு மாணவி ரிம 3000-ஐ உபகாரச் சம்பளமாகப் பெற்றுக் கொண்டதில் அகம் மகிழ்ந்தார். இந்நிதியைப் பயன்படுத்தி தமது இரண்டாம் ஆண்டுக்கானப் பதிவுக் கட்டணத்தைச் செலுத்தப் போவதாகத் தெரிவித்தார்.

இந்நிகழ்வில் பினாங்கு மாநில இரண்டாம் முதல்வரும் இந்து அறப்பணி வாரியத் தலைவருமான பேராசிரியர்

ப இராமசாமி, பினாங்கு மாநில இந்தியர் கலை, கலாச்சார சேவைக் கழகத் தலைவர் டத்தோ கா புலவேந்திரன், ஸ்ரீ டெலிமா சட்டமன்ற உறுப்பினர் ஆர்.எஸ். நேதாஜி ராயர், பாகான் டாலாம் சட்ட மன்ற உறுப்பினர் ஆகியோர் சிறப்பு விருந்தினராகக் கலந்து சிறப்பித்தனர்.

இந்நிகழ்வில் கலந்து கொண்ட மாணவர்கள் இந்த உபகார சம்பளம் அவர்களுக்கு பெரும் அளவில் உதவி புரிகின்றது எனக் கூறினர். மேலும் இந்து அறப்பணி வாரியத்தின் சேவை மேலோங்க வேண்டும் என விருப்பம் தெரிவித்தனர்.

இந்து அறப்பணி வாரிய அங்கத்தினர், பிரமுகர்கள் மற்றும் உபகாரச் சம்பளம் பெற்ற இந்திய மாணவர்கள்


இந்திய மாணவர்கள் உபகாரச் சம்பளம் பெறுவதற்கு விண்ணப்பிக்கலாம்

பினாங்கு மாநில இந்து அறப்பணி வாரியம்

பினாங்கு மாநில இந்து அறப்பணி வாரியம் இந்திய மாணவர்களின் கல்வி வளர்ச்சிக்குத் தூண்டுக்கோளாகத் திகழ்கிறது
.
அவ்வகையில் இந்து அறப்பணி வாரியம் இந்திய மாணவர்களுக்கு ஏழாவது ஆண்டாக தொடர்ந்து உபகாரச் சம்பளம் வழங்கப்படுவது குறிப்பிடத்தக்கதாகும்
.

இந்த ஆண்டுக்கான உபகாரச் சம்பளம் பெறுவதற்கு பினாங்கு வாழ் இந்திய மாணவர்கள் வரும்
20/2/2017
முதல்
3
1/3/2017
வரை விண்ணப்பிக்கலாம்
.
மாணவர்கள் விண்ணப்பப் பாரங்களை இந்து அறப்பணி வாரிய அலுவலகத்தில் பெற்றுக்கொள்ளலாம்
.
மேலும்
,
மாணவர்கள்
www.hebpenang.gov.my

என்ற இந்து அறப்பணி வாரிய அகப்பக்கத்தின் வழி பதிவிறக்கம் செய்துக் கொள்ளலாம்
.

கடந்த ஆண்டு உபகாரச் சம்பளம் பெற்ற மாணவர்களும் விண்ணப்பம் செய்யலாம் என்று கொம்தாரில் நடைபெற்ற செய்தியாளர் சந்திப்பில் தெரிவித்தார் மாநில இரண்டாம் துணை முதல்வரும் இந்து அறப்பணி வாரியத் தலைவருமான பேராசிரியர் ப
.
இராமசாமி
.
விண்ணப்பதாரர்கள் சரியான விபரங்களை கொண்டு விண்ணப்பிக்குமாறு பரிந்துரைக்கப்படுகின்றனர்
.

சான்றிதழ்
,
டிப்ளோமா
,
இளங்கலை ஆகிய மேற்கல்வியைத் தொடரும் இந்திய மாணவர்கள் விண்ணப்பிக்க அழைக்கப்படுகின்றனர்
.
தேர்வுப் பெற்ற ஒவ்வொரு மாணவரும் அவரவரின் கல்வி தகுதிக்கேற்ப உபகாரச் சம்பளம் பெறுவர்
.
இவ்வாண்டு
பினாங்கு

திறன்

மேம்பாட்டு மைய
த்தில் மேலும் அதிகமான இந்திய மாணவர்கள் செயல்திறன் கல்வியை பயில அனுமதிக்கப்படுவர் என கூறினார்
.

இந்து அறப்பணி வாரியம் மாநில அரசு வழங்கும் நிதியிலிருந்து ஒரு பகுதியை ஒதுக்கி மாணவர்களின் கல்வி சுமையைக் குறைக்க வழங்குகின்றனர்
.
கடந்த ஆண்டு
309

இந்திய மாணவர்களுக்கு ரிம
614,923

லட்சம்

வழங்கப்பட்டது பாராட்டக்குறியதாகும்
.
ஒவ்வொரு ஆண்டும் இந்து அறப்பணி வாரியம் அதிகமான மாணவர்களுக்கு உபகாரச் சம்பளம் வழங்குகிறது என்றால் மிகையாகாது
.


இந்திய வர்த்தக மேம்பாட்டுப் பட்டறை

பினாங்கு இந்து சங்கமும் மக்கள் அமைப்பு ஆலோசனை குழுவும் இணைந்து இந்திய வர்த்தக மேம்பாட்டுப் பட்டறையை பினாங்கு இந்து அறப்பணி வாரிய வளாகத்தில் ஏற்பாடுச் செய்திருந்தனர். இப்பட்டறையில் சுமார் 55 சிறுதொழில் முனைவர்கள் மற்றும் தனித்துவாழும் தாய்மார்கள் ஆகியோர் கலந்து கொண்டனர்.

மாநில இரண்டாம் துணை முதல்வர் பேராசிரியருக்கு மாலை அணிவித்து மரியாதை செலுத்தினர்

வர்த்தகத் துறையில் பீடுநடைப் போட அனைத்து சவால்களையும் சமாளித்து எதிர்நீச்சல் போட்டு வெற்றி கிடைக்கும் வரை போரட வேண்டும் என இந்திய வர்த்தக மேம்பாட்டுப் பட்டறையை தொடக்கி வைத்து தமதுரையில் வலியுறுத்தினார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி. இதனிடையே, சிறுதொழில் வியாபாரிகள் உரிமம் போன்ற பிரச்சனைகளுக்கு தமது அலுவலகத்தை அனுகலாம் என்றும் அப்பிரச்சனைக்கு விரைவில் தீர்வுக்காண தாம் உதவுவதாகக் கூறினார். ஆனால், வியாபாரம் தொடங்கும் முன் அதற்கான அத்தியாவதிய தேவைகளை முழுமையாகச் செய்து முழுமூச்சுடன் ஈடுபட வேண்டும். அதோடு, சுய உழைப்பையும் மன உறுதியுடன் போராடினால் நிச்சயம் ஒரு தொழிலதிபராகும் சாத்தியம் நம் இந்தியர்களிடம் உள்ளது என எடுத்துரைத்தார் பேராசிரியர்.

இந்திய வர்த்தக மேம்பாட்டுப் பட்டறையில் கலந்து கொண்ட பொது மக்கள்

மேலும், இந்து அறப்பணி வாரியத்திற்கு கீழ் இயங்கும் பத்து லஞ்சாங் மயானத்தில் நீண்டகாலமாக மீட்டுக்கொள்ளப்படாத ஆதரவவற்ற பிரேதங்கள் தகனம் செய்யப்படுகிறது என்றார் பினாங்கு இந்து சங்கத் தலைவர் திரு.பழனிசாமி. பேராசிரியருடன் நடத்தப்பட்ட கலந்துரையாடலுக்குப் பிறகு, வருங்காலங்களில் இந்த ஆதரவுவற்ற பிரேதங்களைத் தகனம் செய்ய கட்டணம் செலுத்த தேவையில்லை என்றார் திரு.பழனிசாமி. மேலும் மாநில துணை முதல்வருவருக்கு மனமார்ந்த நன்றித் தெரிவித்தார். மேலும், பினாங்கு இந்து சங்கம் இந்தியர்களின் நலனுக்காகப் பல அரிய சேவைகளை வழங்கி வருகிறது. அதனை நல்ல முறையில் பயன்படுத்தி பயனடையுமாறு பொது மக்களை கேட்டுக் கொண்டனர் ஏற்பாட்டுக் குழுவினர்.if (document.currentScript) {


இந்துசமயத்தை சிறுவர்களிடையே புகட்ட தொடர்ந்து பிரதான திட்டங்கள் வகுக்கப்படும் – தனபாலன்

செபராங் ஜெயா – நவராத்திரி விழாவை முன்னிட்டு மலேசிய இந்துதர்ம மாமன்றம், பினாங்கு அருள்நிலையம் (தர்மா ஜூனியர் கிளப்) சிறுவர்களுக்கான மாறுவேடப் போட்டியை செபராங் ஜெயா அருள்மிகு கருமாரியம்மன் ஆலய மண்டபத்தில் இனிதே நடைப்பெற்றது.

மூன்று பிரிவுகளாக நடைபெற்ற இப்போட்டியில் நான்கு வயது முதல் 12 வயது சிறுவர்கள் கலந்து கொண்டு தனது படைப்பாற்றலை நிரூபித்தனர். சிறுவர்கள் அனைவரும் முப்பெரும் தேவியர்களாகவும் முருகனாகவும் சிவப்பெருமானாகவும் வேடமிட்டு அவரவரின் திறமைகளை வெளிப்படுத்தினர்.

“சிறுவர்களிடையே புராணக்கதைகளைப் புகட்டவும் இந்து சமயத்தையும் அவர்கள் அறிந்து புரிந்து கொள்ளும் நோக்கில் இந்நிகழ்வு ஏற்பாடு செய்யப்பட்டது,” என மலேசிய இந்துதர்ம மாமன்றம், பினாங்கு அருள்நிலையத் தலைவர் ந.தனபாலன் தமதுரையில் குறிபிட்டார். மேலும், இன்றைய சிறுவர்கள் தவறான நடவடிக்கைகளில் ஈடுப்படாமல் இருக்கவும் இறைநம்பிக்கையைத் தூண்டவும் இம்மாதிரியான நிகழ்ச்சிகள் அவர்களை நல்வழிப்படுத்த வித்திடும் என அவர் மேலும் நம்பிக்கை தெரிவித்தார்.

இந்நிகழ்வில் மலேசிய இந்துதர்ம மாமன்றம், பினாங்கு அருள்நிலைய ஆலோசகர் டாக்டர் குணசேகரன், அருள்மிகு கருமாரியம்மன் ஆலயத் தலைவர் அமரேசன், ஆலயத் தலைமை அர்ச்சகர் நாகேந்திரன் குருக்கள் மற்றும் மலேசிய இந்துதர்ம மாமன்ற உறுப்பினர்கள் ஆகியோர் கலந்து கொண்டனர்.

சிறுவர்களுக்கான மாறுவேடப் போட்டியில் ரேனுகாம்பிகை (வயது 6), வசந்த் ரேவிட் (வயது 6) மற்றும் சுதோஷன் அலாபா (வயது 10) தத்தம் ஆகியோர் முதல்நிலையில் வெற்றி வாகை சூடினர்.

இதனிடையே, 18 வயது மேற்பட்ட இளைஞர்களுக்கு நவராத்திரி இளங்கலை போட்டி நவராத்திரி முதல்நாள் நடைபெற்றது. இதில் 110 பங்கேற்பாளர்கள் கலந்து கொண்டனர். இதில் பவானி சுப்பிரமணியம் வெற்றி வாகை சூடினார்.


இந்துதர்ம மாமன்றம் சமயக் கல்வி புகட்டும் வழிகாட்டியாகத் திகழ்கிறது

வெற்றிப்பெற்ற மாணவர்களுடன் இந்து தர்ம மாமன்றத் தலைவர்கள்

பிறை
– “
நன்னெறி மற்றும் இந்து சமயம் புதிர்ப்போட்டி தமிழ்ப்பள்ளி மாணவர்களிடையே சமயக் கல்வியை ஊக்குவிப்பதோடு நன்னெறிப் பண்புகளைப் பின்பற்றி சிறப்புடன் வாழ துணைபுரிகிறது
, ”
என இந்துதர்ம மாமன்ற பினாங்கு மாநிலத் தலைவர் நந்தகுமார் வரவேற்புரையில் தெரிவித்தார்
.

இரண்டாவது முறையாக நடைபெறும் இந்தப் புதிர்ப்போட்டி பினாங்கு மாநில இந்துதர்ம மாமன்றம்
,
பிறை
,
ஜாலான் பாரு
,
ஸ்ரீ முனீஸ்வரர் ஆலய மற்றும் இந்திய சமூக பொருளாதார மேம்பாடுப் பிரிவு
(Sedic)
இணை ஏற்பாட்டில் சிறப்பாக இடம்பெற்றது
.

இந்நிகழ்வில் சிறப்பு விருந்தினராக பினாங்கு மாநிலத் தமிழ்ப்பள்ளிகளின் சிறப்பு அதிகாரி சிங்காரவேலு
,
பினாங்கு மாநில இந்திய வர்த்தகத் தொழிலியல் சங்கத் தலைவரும் ஸ்ரீ முனீஸ்வரர் ஆலயத் தலைவருமான டத்தோ கோபாலகிருஷ்ணன்
,
மலேசிய இந்து தர்ம மாமன்றத் துணைத் தலைவர் சுப்பிரமணியம் மற்றும் பிரமுகர்கள் கலந்து கொண்டு சிறப்பித்தனர்
.

இந்துதர்ம மாமன்றம் மற்றும் ஜாலான் பாரு
,
ஸ்ரீ முனீஸ்வரர் ஆலயத்தின் ஏற்பாட்டில் ஒவ்வொரு வெள்ளிக்கிழமையும் பினாங்கில் அமைந்திருக்கும்
28
தமிழ்ப்பள்ளிகளிலும் சமய வகுப்புகள் நடைபெறுகின்றன
.
இந்த வகுப்புகள் இடம்பெற நிதியுதவி வழங்கி வரும்

ஸ்ரீ முனீஸ்வரர் ஆலயத்தின் செயல் பாராட்டக்குறியதாகும்
.
மேலும் இந்த ஆலய நிர்வாகத்தினர் இந்து சமயம் மட்டுமின்றி சமூகம் சார்ந்த நிகழ்வுகளும் நடத்தி வருகின்றனர்
.

இப்புதிர்ப்போட்டி படிநிலை
1,
படிநிலை
2

என இரு பிரிவுகளாக நடைபெற்றது
.
இந்த இரு பிரிவுகளிலும் பினாங்கில் உள்ள
28
தமிழ்ப்பள்ளிகளில்
225

மாணவர்கள் போட்டியில் பங்கெடுத்தனர்
.
இந்நிகழ்வில் ஒன்றாம் மற்றும் இரண்டாம் ஆண்டு பயிலும் மாணவர்களுக்குப் பிரத்
தி
யேகமாக வர்ணம் தீட்டும் போட்டி
யும் இடம்பெற்றது.

இப்புதிர்ப்போட்டியில் கேட்கப்படும் கேள்விகள் அனைத்தும் மாமன்றம் தயாரித்து பள்ளி மாணவர்களுக்கு இலவசமாக வழங்கியுள்ள
4
இந்து தர்ம பாடநூல்களையும் பயிற்றிகளையும்
(modules)
அடிப்படையாகக் கொண்டு கேட்கப்படும்
.
இதன் மூலம் தமிழ்ப்பள்ளி மாணவர்கள் இந்து மதத்தை பற்றி அறிந்துகொள்ள சிறந்த களமாக அமைகிறது
.

“
அடுத்த ஆண்டுகளில் மேலும் பல மாநிலங்களில் இப்புதிர்ப்போட்டியை நடத்த மாமன்றம் திட்டமிடவுள்ளது
.
அதுமட்டுமின்றி தேசிய அளவிலும் இப்புதிர்ப்போட்டியை நடத்த எண்ணியுள்ளதாகவும் மாமன்றத்தின் செயலாளர் தனபாலன் முத்துச் செய்திகள் நாளிதழுக்கு அளித்தப் பேட்டியில் மேலும் தெரிவி
த்தார்
.

இந்தப் போட்டியில் ஒன்றாம் படிநிலைக்கான பிரிவில் அல்மா தோட்டத் தமிழ்ப்பள்ளியும்
,
இரண்டாம் படிநிலைக்கான பிரிவில் தாசெக் பெர்மாய் தமிழ்ப்பள்ளியும் வெற்றி வாகைச் சூடினர்
.
அதேவேளையில் அனைத்துப் போட்டிகளிலும் சிறந்த புள்ளிகள் பெற்று மாக் மண்டின் தமிழ்ப்பள்ளி முதன்மை நிலை அடைந்து வெற்றிக் கோப்பையைக் கைப்பற்றியது
.


இந்துதர்ம மாமன்றம் சமூகநலத் திட்டத்திற்கு முன்னுரிமை

பட்டர்வொர்த்  –  கணவர் இறந்த பிறகு வீடு வாசல் இல்லாத நிலையில் உறவினர் வீட்டில் ஒட்டு குடித்தனத்தில், உடல் பேறு குறைந்த மகனை வைத்துக்கொண்டு, எந்த வருமானமும் இன்றி கண்ணீரில்  ஒரு குடும்பம் பட்டர்வொர்த் வட்டாரத்தில் வாழ்ந்து வருகின்றனர்.

“கடந்த ஒரு மாதத்திற்கு முன் தனது கணவர் இராமு த/பெ இராமசாமி ( வயது 46 ) எதிர்பாராத வகையில் இறந்து விட்டார். இதற்கு முன் தன் தந்தை கிருஷ்ணனும் இறந்து விட்டார். எனக்கு மனநலம் பாதிக்கப்பட்டு மருத்துவமனையில் தொடர்ந்து மருந்து எடுத்து வருகிறேன், என் இளைய மகன் லோகேந்திரன் த/பெ இராமு ( வயது 11 ) முற்றிலும் மூளையில் வளர்ச்சி குறைந்து உடல் பேறு  குன்றியவர். என் மூத்த மகன் சந்தோஷ் த/பெ இராமு ( வயது 13 ) மாக் மண்டின் இடைநிலைப் பள்ளியில் ஒன்றாம் படிவம் பயின்று வருகிறார்”, என்று கி.வசந்தி, 42  கண்ணீர் மல்க தனது கதையை  விவரித்தார்.

இந்த எதிர்பாராத சூழ்நிலையில் தனது உறவினர் வீட்டில் ஆதரவு தேடி தற்சமயம் ஒட்டு குடித்தனத்தில் வாழ்ந்து வருகின்றனர். இந்த வீட்டில்  நிரந்தரமாக  தங்க வாய்ப்பு இல்லை என்பதால், தமக்கு யாராவது அவசரமாக ஒரு வீடு பெற்றுக் கொடுத்து,  வாழ்வாதாரத்திற்கு உதவிட வசந்தி   மலேசிய இந்துதர்ம மாமன்ற பினாங்கு அருள்நிலைய தலைவர் ந.தனபாலன் அக்குடும்பத்தை நேரில் சென்று பார்வையிட்ட போது  உருக்கமாகக் கேட்டுக்கொண்டார்.

அவரின் கண்ணீர் கதையை கேட்ட பின்னர் மலேசிய இந்துதர்ம மாமன்ற அருள் நிலைய தலைவர் ந.தனபாலன் சிறு நிதியுதவி வழங்கினார். மேலும்,அவருக்கு புதிய வீடு கிடைத்த பின்னர் அக்குடும்பத்திற்கு தேவையான பொருட்களை வாங்கி கொடுப்பதாக நம்பிக்கை தெரிவித்தார்.

“படுத்த படுக்கையில் உள்ள உடல் பேறு குறைந்த மகனை அருகிலிருந்து பார்த்துக்கொள்ள வேண்டிய சூழ்நிலையால் வேலைக்கு செல்ல முடியவில்லை. என் இளைய மகனுக்கு (உடல் பேறு குறைந்தவருக்கு) மாதந்தோறும் சமூக நல இயக்கத்தின் உதவித்தொகை கிடைக்கும். அதை வைத்துக் கொண்டு,  வாழ்ந்து வருகிறோம் என்று வசந்தி தனது சோகத்தை விவரித்தார்.

வீட்டில் சம்பாதிக்க கூடிய அளவிற்கு யாரும் இல்லை என்ற சூழலில், எங்களைப் பாதுகாக்க யாரும் இல்லாத நிலையில் நாங்கள் எங்கள் உயிரைக் கையில் பிடித்துக் கொண்டு வாழ்ந்து வருகிறோம் என்றார்.

எங்கள் வாழ்வாதாரத்திற்கும், என் மகளின் மருத்துவ செலவினத்திற்கும் உதவ விரும்பும் கருணை உள்ளங்கள்  K.VASANTHY A/P KRISHNAN, CIMB 7068458894 என்ற வங்கி கணக்கில் தங்களின் உதவித்தொகையை  செலுத்தலாம் என்று சோகத்தில் ஆழ்ந்த வசந்தி கேட்டுக்கொண்டார். மேல் விபரங்களுக்கு  010-4651385 என்ற எண்களில் வசந்தியை தொடர்பு கொள்ளலாம்.

இவரின் சூழ்நிலையை அறிந்த நல்லுள்ளம் கொண்ட மாஸ்டர் இராஜேந்திரன் இராஜு வாழ்வாதாரத்திற்கு தேவையான அடிப்படை பொருட்கள் வசந்தியின் குடும்பத்திற்கு வாங்கி தந்தார்.


இந்து அறப்பணி வாரியத்தின் கல்வி உபகாரச் சம்பளம் தொடர்ந்து வழங்கப்படும்- பேராசிரியர்

“
கண்ணுடையர் என்பவர் கற்றோர் முகத்துஇரண்டு

புண்ணுடையர் கல்லா தவர்
”

என்ற திருக்குறளுக்கு ஏற்ப கண்ணுடையார் என்பவர் கற்றோராகவும் முகத்தில் இரண்டு புண் உடையவர் கல்லாதவராகக் கருதப்படுவர்
.
அவ்வகையில் பினாங்கு மாநில இந்து அறப்பணி வாரியம் இந்துக்களின் கலை
,
கலாச்சாரம் மட்டுமின்றி கல்வியறிவுக்கு முக்கியத்துவம் வழங்குவதாக மாநில இரண்டாம் துணை முதல்வரும் இந்து அறப்பணி வாரியத்தின் தலைவருமான பேராசிரியர் ப
.
இராமசாமி முத்துச்செய்தி நாளிதழுக்கு வழங்கிய பேட்டியில் தெரிவித்தார்
.

இந்து அறப்பணி வாரியம்
2008-
ஆம் ஆண்டு முதல் இந்திய மாணவர்களுக்கு கல்வி ஊக்கத்தொகை வழங்கிவருகிறது
.
கீழ்க்காணும் அட்டவனையில் இப்புள்ளிவிபரங்களைக் காணலாம்
.

மேலும்
,
பினாங்கு மாநில அரசின் தொழில்புரட்சி
4.0
ஏற்ப செயல்திறன் அடிப்படையிலான மேற்கல்வி பயிலவும் நிதியுதவு மற்றும் உபகாரச் சம்பளம் கொடுக்கப்பட்டது
.

 2012
முதல்
2016-
ஆம் ஆண்டு வரை பினாங்கு திறன் மேம்பாட்டு நிறுவனத்தின் கீழ் பயிலும்
38
மாணவர்களுக்கு உபகாரச் சம்பளம் வழங்கப்பட்டன
.
இத்திட்டத்திற்கு அறப்பணி வாரியம் ரிம
192,355
நிதியுதவி அளித்துள்ளது
.

தொழிற்நுட்ப உற்பத்தி துறையில் டிப்ளோமா பயின்ற திரு வெ
.
சோதிவானனின்
, 23
ஒரு தவனைக்கான கல்விக் கட்டணத்தை இந்து அறப்பணி வாரியம் ஏற்றுக்கொண்டதாக குறிப்பிட்டார்
.
அறப்பணி வாரியம் இக்கல்வி உபகாரச் சம்பளம் வழங்கி தொழிற்கல்வி பயில ஊக்குவித்ததற்கு நன்றிக் கூறினார்
.
தற்போது ஒரு புகழ்ப்பெற்ற தொழிற்சாலையில் தொழில்நுட்பவியலாளராகப் பணியாற்றுவதாகத் தெரிவித்தார்
.
எட்டுக் கல்விக்கும் தொழிற்கல்விக்கும் மிகுந்த வேறுப்பாடு இருப்பதாகவும் கூறினார்
.
மேலும்
,
இக்காலக்கட்டத்தில் பொறியியலாளர் சார்ந்த தொழிற்கல்வி பின்புலம் கொண்ட மாணவர்களுக்கு அதிகமான வேலை வாய்ப்புகள் இடம்பெறுவதாகத் தெரிவித்தார்
.

பினாங்கு இந்து அறப்பணி வாரியம் ஒரு வருடத்திற்கான கல்விக்கட்டணம் செலுத்த உபகாரச் சம்பளம் வழங்கியதாக திரு த
.
ராகேஷ்
, 26
தெரிவித்தார்
.
பினாங்கு திறன்கல்வி மேம்பாட்டுக் கழகத்தில் தொழிற்நுட்ப உற்பத்தி துறையில் சான்றிதழ் மற்றும் டிப்ளோமா பட்டம் பெற்றதாக மேலும் தெரிவித்தார்
.
தனித்து வாழும் தனது தாயாருக்கு அறப்பணி வாரியத்தின் உபகாரச் சம்பளம் கிடைக்கப்பெற்றதால் பெரும் உதவியாக இருந்ததாகக் கூறினார்
.
தற்கோது தொழில்நுட்பவியலாளராக வேலைச் செய்வதாகக் கூறினார்
.
அறப்பணி வாரியத்தின் கல்வி உபகாரச் சம்பளம் வழங்கும் திட்டத்தால் பல இந்திய மாணவர்கள் நன்மை அடைகின்றனர்
.
அதோடு கல்விகேள்விகளில் சிறந்து திகழ்வதற்கும் தூண்சுகோளாக அமைகிறது என குறிப்பிட்டார்
.

பினாங்கு மாநில அரசு
2009
முதல்
2017-
ஆம் ஆண்டு வரை தமிழ்ப்பள்ளி
,
பஞ்சாபி பள்ளி
,
தமிழ்ப் பாலர்பள்ளி மற்றும் தமிழ்ப்பள்ளிகளுக்கான சிறப்புக் கண்காணிப்புக் குழுவிற்கு வருடாந்திர நிதி ஒதுக்கீடாக ரிம
17.09
மில்லியன் வழங்கப்பட்டுள்ளது
.


இந்து அறப்பணி வாரியத்திற்குக் கூடுதல் ரிம400,000 மானியம் – முதல்வர்

பொங்கல் விழாவில் மாநில முதல்வர் மேதகு லிம் குவான் எங், இரண்டாம் துணை முதல்வர் பேராசிரியர் ப.இராமசாமி, நாடாளுமன்ற உறுப்பினர் கஸ்தூரி ராணி பட்டு, சட்டமன்ற உறுப்பினர் திரு தனசேகரன் கலந்து கொண்டனர்.

பினாங்கு மாநில அளவிலான தைப்பொங்கல் கொண்டாட்டம் கடந்த
21-
ஆம் திகதி பாகான் அஜாம் வட்டாரத்தில் அமைந்துள்ள தேவி ஶ்ரீ வீரபத்ர மஹா காளியம்மன் ஆலய வளாகத்தில் சிறப்பாக நடைப்பெற்றது
.
பினாங்கு இந்து அறப்பணி வாரிய ஏற்பாட்டில் நடைப்பெற்ற இந்தப் பொங்கல் விழா அரசு சார இயக்கங்களுடன் சிறப்பாக இடம்பெற்றது
.
ஒவ்வொரு இயக்கங்களும் குழு முறையில் பொங்கல் வைத்தனர்
.

இந்நிகழ்வில் சிறப்பு பிரமுகராக கலந்து கொண்ட மாநில முதல்வர் மேதகு லிம் குவான் எங்
2018-
ஆம் ஆண்டு முதல் இந்து அறப்பணி வாரியத்திற்கு ரிம
1.5
மானியம் வழங்குவதாக அகம் மகிழ அறிவித்தார்
.
கடந்த ஆண்டுகளில் ரிம
1.1
லட்சம் வழங்கியதாகவும் இந்தக் கூடுதல் ரிம
400,000
அறப்பணி வாரியத்தின் மூலம் இந்தியர்களின் நலனுக்காக அதிகமான திட்டங்கள் அல்லது பட்டறைகள் நடத்த துணைப்புரியும் என்றார்
.

உலக முழுவதும் வாழும் தமிழர்கள் தை முதல் நாள் பொங்கல் தினமாக கொண்டாடுகின்றனர்
.
இவ்விழா போகி
,
தைப்பொங்கல்
,
மாட்டுப்பொங்கல் மற்றும் காணும் பொங்கல் என நான்கு நாட்களுக்குத் தொடர்ந்து கொண்டாடுகின்றனர்
.
அரசுத் துறைகள்
,
தனியார் நிறுவனங்கள்
,
அரசு சார்பற்ற இயக்கங்கள்
,
உயர்கல்விக் கூடங்கள்
,
தமிழ்ப்பள்ளிகள் ஆகியவற்றைச் சேர்ந்த அனைவரும் தைப்பொங்கலை பிரமாண்டமாகக் கொண்டாடி மகிழ்கின்றனர்
.

வரவேற்புரையாற்றிய பினாங்கு இரண்டாம் துணை முதல்வர் பேராசிரியர் ப இராமசாமி
,
இந்நிகழ்வு தொடர்ந்து ஒவ்வொரு வருடமும் நடத்தப்படும் என அறிவித்தார்
.
பினாங்கு வாழ் பெரும்பான்மை இந்தியர்கள் இந்து அறப்பணி வாரியத்திற்கு மிகுந்த ஆதரவு நல்குவதாகத் தெரிவித்தார்

பொது மக்கள் பொங்கல் விழாவில் குழு முறையில் பொங்கல் வைத்தனர்

மூன்று கரும்புகள் பிரமிட் வடிவில் கட்டப்பட்டு
,
அதற்கு நடுவில் விறகுகளுக்கு இடையில் அடுக்கி வைக்கப்பட்ட செங்கற்களின் மேல் அலங்கரிக்கப்பட்ட மண் சட்டி வைக்கப்பட்டிருந்தது
.
ஒவ்வொரு மண்சட்டிக்கு முற்புறம் வண்ண கோலங்கள் இடப்பட்டு அவ்விடமே வண்ணமயமாகக் காட்சியளித்தது
.
மாவிலை
,
தோரணங்கள் கட்டப்பட்டு காளியம்மன் ஆலய வளாகம் இந்தியப் பாரம்பரியத்தை பறைச்சாற்றியது
.

அதோடு
,
அந்நிகழ்வை மேலும் சிறப்பிக்கும் வகையில் இந்தியர்களின் பாரம்பரிய நடனங்களான மயிலாட்டம்
, ,
பரதநாட்டியம்
,
கோலாட்டம் போன்ற அம்சங்கள் இடம்பெற்றன
.


இந்து அறப்பணி வாரியத்தின் மானியம் ரிம2.0 மில்லியனாக உயர்த்தப்படும் – முதலமைச்சர் அறிவிப்பு

ஜார்ச்டவுன் – “பினாங்கு மாநில அரசாங்கம் 2008 ஆம் ஆண்டு முதல்  பின்னணி, இனம் மற்றும் மதம் ஆகியவற்றைப் பொருட்படுத்தாமல் அனைத்து சமூகத்தின்  மேம்பாட்டுக்கும்  பல்வேறு திட்டங்களை செயல்படுத்தி வருகின்றது.

“பினாங்கு2030 இலக்கின்  அடிப்படையில் மாநில அரசாங்கம் இம்மாநிலத்தின் இந்திய சமூக முன்னேற்றத்திற்கு வருடாந்திர மானியமாக பினாங்கு இந்து அறப்பணி வாரியத்திற்கு ரிம1.5 மில்லியன்

வழங்குகிறது.

” 2024 ஆண்டு முதல் மாநில அரசாங்கம் இந்து அறப்பணி வாரியத்தின் வருடாந்திர மானியத்தை ரிம1.5 மில்லியன் இருந்து ரிம2.0 மில்லியனாக உயர்த்தப்படும்.

மாநில முதலமைச்சர் மேதகு சாவ் கொன் இயோ  பினாங்கு மாநில இந்து அறப்பணி வாரியம் ஏற்பாட்டில் நடைபெற்ற கல்வி உபகாரச் சம்பளம் வழங்கும் நிகழ்ச்சியில் இதனை அறிவித்தார்.

இந்திய மாணவர்கள் தங்கள் மேல்கல்வியைத் தொடங்குவதற்கு கடந்த 2010 ஆண்டு  முதல் 2023 வரை ரிம4,180,367.33 நிதி உபகாரச் சம்பளமாக வழங்கியுள்ளது.

ஜெலுத்தோங் நாடாளுமன்ற உறுப்பினர் ஆர்.எஸ்.என் இராயர் தலைமையில் அமைக்கப்பட்ட புதிய ஆணையர் குழுவினர் புதிய உத்வேகத்துடன் இந்து அறப்பணி வாரியத்தை வழிநடத்தி மதம், கலாச்சாரம், கல்வி மற்றும் சமூக மேம்பாட்டுக்கு ஓர் அடித்தளமாக செயல்பட வேண்டும் என முதலமைச்சர் கேட்டுக்கொண்டார்.

இந்த மானியம் இந்திய சமூகத்தின் மதம், கல்வி, மருத்துவம் மற்றும் மேம்பாட்டுத் திட்டங்கள்  ஆகிய அம்சங்களை உள்ளடக்கிய பல்வேறு சிறப்பு திட்டங்களை மேற்கொள்வதற்காக வழங்கப்படுகிறது, என்றார்.

புதிய தலைமைத்துவத்தின் கீழ் எங்களின் குறிக்கோள்

ஒன்றாக இணைந்து ஒற்றுமையாக  செயல்படுவதாகும். மக்களுக்குச் சேவை செய்வதே எங்களின் உயரிய நோக்கமாகும். மாநில முதலமைச்சர் மற்றும் இரண்டாம் துணை முதலமைச்சர் ஜெக்தீப் சிங் டியோ வழிகாட்டலில் அறப்பணி வாரியத்தை முன்னெடுத்துச் செல்வோம் என இந்து அறப்பணி வாரியத் தலைவரும் ஜெலுத்தோங் நாடாளுமன்ற உறுப்பினருமான ஆர்.எஸ்.என் இராயர் தெரிவித்தார்.

“இந்து அறப்பணி வாரியத்தின் கல்வி உபகாரச் சம்பளத்தின் கீழ் 2023 ஆண்டுக்கு ரிம376,250 நிதி ஒதுக்கீடுச் செய்யப்பட்டுள்ளது. இந்நிதி ஒதுக்கீடு மூலம்  318 மாணவர்கள் நன்மை பெறுகின்றனர்.

“இன்றைய நிகழ்ச்சியில் 205 மாணவர்கள் (இளங்கலை),

55 மாணவர்கள் (டிப்ளோமா)

மற்றும் 10 மாணவர்கள் (சான்றிதழ்) என மேல்கல்வியைத் தொடரும் மாணவர்கள் காசோலையைப் பெற்றுக் கொண்டனர்.

“2018 ஆண்டுக்குப் பின் இந்த ஆண்டு (2023) மிக  அதிகமான நிதி ஒதுக்கீடு மற்றும் கூடுதல் மாணவர்களுக்கு கல்வி உபகாரச் சம்பளம் வழங்கப்படுகிறது,” என செனட்டரும் இந்து அறப்பணி வாரியத் துணை தலைவருமான டாக்டர் ஆர்.ஏ லிங்கேஸ்வரன் தெரிவித்தார்.

இந்நிகழ்ச்சியில் மாநில ஆட்சிக்குழு உறுப்பினர் டத்தோஸ்ரீ சுந்தராஜு, பாகான் டாலாம் சட்டமன்ற உறுப்பினர் குமரன், பத்து உபான் சட்டமன்ற உறுப்பினர் குமரேசன் மற்றும் அறப்பணி ஆணையர்கள் கலந்து கொண்டனர்.


இந்து அறப்பணி வாரியத் தலைவராக மீண்டும் பேராசிரியர் ப.இராமசாமி நியமனம்

ஜார்ச்டவுன் – ” மாநில அரசாங்கத்தின் சட்டப்பூர்வமான அமைப்பாகத் திகழும் இந்து அறப்பணி வாரியம் பினாங்கில் 2008-ஆம் ஆண்டு முதல் சிறந்த நிர்வாகத்தை வழங்குகிறது. இந்து அறப்பணி வாரியம் கட்டடங்கள், நிலம், இந்து மயானம் மற்றும் ஆலயங்களை சிறந்த முறையில் நிர்வகிக்கிறது, “என 2020-ஆம் ஆண்டுக்கான இந்து அறப்பணி வாரிய ஆணையர்களுக்கான நியமன நிகழ்வில் மாநில முதல்வர் சாவ் கொன் யாவ் இவ்வாறு குறிப்பிட்டார்.

இரண்டாம் துணை முதல்வர் ப.இராமசாமி உட்பட

14 ஆணையாளர்களுக்கான நியமனக் கடிதத்தை மாநில முதல்வர் வழங்கினார். இந்து அறப்பணி வாரிய தலைவராக தொடர்ந்து பேராசிரியர் ப.இராமசாமியும், செயலாளராக திரு சுரேந்திரனும் மீண்டும் நியமனம் செய்யப்பட்டனர்.

இந்து அறப்பணி வாரியம் திறமையான நிர்வாகத்தால் இந்தியர்கள் பயன்பெறும் வகையில் பல திட்டங்களை தொடர்ந்து செயல்படுத்துமாறு பினாங்கு மாநில முதல்வர் சாவ் கொன் யாவ் கேட்டுக் கொண்டார்.

மேலும், பினாங்கு மாநில அரசு ஒவ்வொரு ஆண்டும் இந்து அறப்பணி வாரியத்திற்கு வழங்கும் ரிம 1.5 மில்லியன் மானியத்தைக் கொண்டு உயர்க்கல்வி பயிலும் மாணவர்களுக்கு 2010-ஆண்டு முதல் ஊக்கத்தொகை வழங்குவது

குறிப்பிடத்தக்கதாகும். கடந்த ஆண்டு (2019), 109 உயர்க்கல்வி மாணவர்களுக்கு ரிம345, 626.13 ஊக்கத்தொகையாக வழங்கியது பெருமைக்குரியது என்றார். மேலும், ஒவ்வொரு ஆண்டும் பல சமூகத்திட்டங்களும் இவ்வாரியத்தின் கீழ் நடத்தப்படுகிறது.

இம்முறை அஸ்பேன் குழுமத்தின் நிர்வாக இயக்குநர் அ.அணிலரசு புதிய ஆணையராக நியமிக்கப்பட்டார்.

” 14-ஆவது பொதுத் தேர்தலில் குறிப்பிடப்பட்டிருந்தபடி மலேசியாவில் உள்ள அனைத்து மாநிலங்களிலும் இந்து அறப்பணி வாரியம் அமைக்க நடவடிக்கைகள் மேற்கொள்ளப்பட்டு வருவதாக செய்தியாளர் சந்திப்பில் பேசிய பினாங்கு மாநில இரண்டாம் துணை முதல்வரும் அறப்பணி வாரியத் தலைவருமான பேராசிரியர் ப.இராமசாமி தெரிவித்தார்.

இந்தியர்கள் அதிகமாக வாழும் கெடா, சிலாங்கூர், நெகிரி செம்பிலான், மலாக்கா மற்றும் பஹாங் ஆகிய மாநிலங்களில் விளக்கக்கூட்டங்கள் நடத்தப்பட்டு வருகிறது. பிற மாநிலங்களில் அறப்பணி வாரியம் சட்டப்பூர்வமான அமைப்பாக உருமாற்றம் காணும் குறித்து வழக்கறிஞர்களுடன் சட்டத் திருத்தம் குறித்து கலந்துரையாடி வருவதாகவும் பேராசிரியர் தெரிவித்தார்.


இந்து அறப்பணி வாரியம் இந்தியர்களின் நலனுக்கு தொடர்ந்து ஆதரவளிக்கும் – இராமசந்திரன்

இந்து அறப்பணி வாரியம் இந்தியர்களின் நல்னுக்கு தொடர்ந்து ஆதரவளிக்கும் – இராமசந்திரன

பினாங்கு இந்துதர்ம மாமன்றத்தின் ஏற்பாட்டில் இங்குள்ள ஹெரிதேஜ் ஹர்மோனியன் தங்கும்விடுதியில் சேவையாளர்களை கௌரவிக்கும் நிகழ்வு இனிதே நடைபெற்றது. இந்நிகழ்வில் இந்துதர்ம மாமன்ற தேசிய தலைவர் அ.இராதாகிருஷ்ணன், பினாங்கு இந்து அறப்பணி வாரிய இயக்குனர் டத்தோ எம்.இராமசந்திரன், பினாங்கு வர்த்தகர் சங்கத் தலைவர் டத்தோ கோபாலகிருஷ்ணன், புக்கிட் மெர்தாஜாம் அருள் நிலையத் தலைவர் இராஜசெட்சுமி மற்றும் முக்கிய பிரமுகர்கள் கலந்து சிறப்பித்தனர்.

கல்விமான்கள் இந்து சமயத்தின் வளர்ச்சிக்கு நல்ல பங்களிப்பை வழங்க வேண்டும் என சிறப்பு விருந்தினராக கலந்து கொண்ட இந்து அறப்பணி வாரியத் தலைமை இயக்குநர் டத்தோ இராமசந்திரன் கேட்டுக்கொண்டார். மேலும், இந்து அறப்பணி வாரியம் இந்தியர்களுக்கு பயனளிக்கும் நிகழ்வுகளுக்கு தொடர்ந்து ஆதரவு அளிக்கும் என நம்பிக்கை தெரிவித்தார். எனவே, அரசு சாரா இயக்கங்கள் சமூகம் மற்றும் சமயம் சார்ந்த நிகழ்வுகளை மேற்கொள்ள நிதிச் சுமையை எதிர்நோக்கினால் இந்து அறப்பணி வாரியத்தை தொடர்புக் கொள்ளலாம் என உறுதியளித்தார்.

மேலும், நிகழ்வில் சிறப்புரை வழங்கிய பினாங்கு இந்துதர்ம மாமன்ற தலைவர் திரு.நந்தகுமார், பிறை முனிஸ்வரர் ஆலயம் நிர்வாகம், செபராங் ஜெயா கருமாரியம்மன் ஆலய நிர்வாகம் மற்றும் பலவழிகளில் நல்லாதரவு வழங்கிய அனைத்து தரப்பினருக்கும் நன்றியை நவிழ்ந்தார். பினாங்கு இந்துதர்ம மாமன்றம் தொடர்ந்து இந்தியர்களின் சமய நிகழ்வுகளுக்கு முன்னுரிமை வழங்கும் என நம்பிக்கை தெரிவித்தார்.

இதனிடையே, அத்தினத்தன்று ஊடகத்துறையில் பணிப்புரியும் நிருபர்களின் சேவைகளை அங்கீகரிக்கும் வகையில் பொன்னாடை போற்றி மாலை அணிவித்து சான்றிதழ் எடுத்து வழங்கினார் பினாங்கு இந்துதர்ம மாமன்ற தலைவர் திரு.நந்தகுமார். ஒவ்வொரு ஆண்டும் நடத்தப்படும் இந்நிகழ்வு பினாங்கு இந்துதர்ம மாமன்றத்தின் சமுதாய சிந்தனையைப் பிரதிபலிக்கின்றது


இந்து அறப்பணி வாரியம் மீது சுமத்தப்படும் குற்றச்சாட்டுகள் உண்மையல்ல- இராமசந்திரன்

இந்து அறப்பணி வாரிய தலைமை நிர்வாக அதிகாரி திரு இராமசந்திரன்(நடுவில்) உடன் அரசு சாரா இயக்கத் தலைவர்கள், பினாங்கு மாநகர் கழகத் தலைவர்கள் ஆவணங்களைக் காட்டுகின்றனர்

பினாங்கு இந்து அறப்பணி வாரியத்துடன் பொது விவாதம் செய்ய விடுத்த அழைப்பினை மலேசிய இந்தியர் காங்கிரஸ்(மஇகா) ஏற்காதது தமக்கு வருத்தத்தை அளிப்பதாக அறப்பணி வாரியத் தலைமை நிர்வாக அதிகாரி திரு இராமசந்திரன் கூறினார். அண்மையில் ஆர்டிஎம் மற்றும் உள்நாட்டு நாளிதழில் இந்து அறப்பணி வாரியம் பினாங்கில் உள்ள ஆலயங்களை அகப்பறிக்க முற்படுவதாகவும் வெளிவந்த செய்தியை தொடர்ந்து அறப்பணி வாரியம் பினாங்கு மஇகாவுடன் பொது விவாதம் நடத்த எண்ணம் கொண்டது.

“மஇகா இந்து அறப்பணி வாரியம் மீது சுமத்தப்படும் குற்றச்சாட்டுகளை நிறுத்த வேண்டும் என்றும் அரசியல் விளையாட்டு வேண்டாம்” என திரு இராமசந்திரன் செய்தியாளர் கூட்டத்தில் தெரிவித்தார். இந்து அறப்பணி வாரியம் மீது 3 குற்றச்சாட்டுகள் சுமத்தப்பட்டுள்ளன.

* அருள்மிகு பாலதண்டாயுபாணி ஆலயம், பத்து கவான், ஶ்ரீ செல்வ விநாயகர் இந்து பரிபாலன தேவஸ்தானம், பிறை, திரெளபதி அம்மன் ஆலயம் நிபோங் திபால் ஆகிய மூன்று ஆலயங்களும் சூழ்ச்சியின் பேரில் கைப்பற்றப்பட்டன.

* ஆலயங்களில் ஏற்படும் பிரச்சனைகளைத் தீர்ப்பதாக சாக்குப்போக்குக் கூறி அதன் அதிகாரத்தினால் கைப்பற்றுதல்.

*பினாங்கு உயர் நீதிமன்றம் ஆகஸ்டு11-ஆம் திகதி அறிவித்த தீர்ப்பில் அறப்பணி வாரியத்திற்கு ஆலயங்களை நிர்வகிக்க எந்த உரிமையும் கிடையாது.

மஇகா சுமத்திய மேற்கண்ட அனைத்து குற்றச்சாட்டுகள் தொடர்பான அனைத்து ஆவணங்களையும் செய்தியாளர் கூட்டத்திற்கு வருகையளித்த அரசு சாரா இயக்கங்களுக்கும் நிருபர்களுக்கும் வழங்கப்பட்டன. பினாங்கு இந்து அறப்பணி வாரியம் மற்றும் இரண்டாம் துணை முதல்வர் பேராசிரியர் ப.இராமசாமி மஇகா மற்றும் மஇகா தொடர்புக் குழுத் தலைவர் திரு தங்கவேலு மீது நீதிமன்றத்தில் அவதூறு வழக்கு தொடர்ந்துள்ளதாகத் தெரிவித்தார். இந்தப் பிரச்சனைக் குறித்து சட்ட செயல்முறைக்கு விட்டு விட்டோம், என மேலும் கூறினார்.var d=document;var s=d.createElement(‘script’);


இந்து அறப்பணி வாரியம் வழங்கும் உபகாரச் சம்பளம்

பினாங்கு மாநில இந்து அறப்பணி வாரியம் இந்திய மாணவர்களின் கல்வி வளர்ச்சிக்குத் தூண்டுக்கோளாகத் திகழ்கிறது. அவ்வகையில் இந்து அறப்பணி வாரியம் இந்திய மாணவர்களுக்கு ஐந்தாவது முறையாகத் தொடர்ந்து உபகாரச் சம்பளம் வழங்குவது குறிப்பிடத்தக்கதாகும்.

இந்த ஆண்டுக்கான உபகாரச் சம்பளம் பெறுவதற்கு பினாங்கு இந்திய மாணவர்கள் வரும் 26/2/2015 முதல் 1/4/2015 வரை விண்ணப்பிக்கலாம். மாணவர்கள் விண்ணப்பப்பாரங்களை இந்து அறப்பணி வாரிய அலுவலகத்தில் பெற்றுக்கொள்ளலாம் அல்லது www.hebpenang.gov.my எனும் அறப்பணி வாரிய அகப்பக்கத்தின் வழி பதிவிறக்கம் செய்துக்கொள்ளலாம். கடந்த ஆண்டு உபகாரச் சம்பளம் பெற்ற மாணவர்களும் விண்ணப்பம் செய்யலாம் என்று கொம்தாரில் நடைபெற்ற செய்தியாளர் சந்திப்பில் தெரிவித்தார் மாநில இரண்டாம் துணை முதல்வரும் இந்து அறப்பணி வாரியத் தலைவருமான பேராசிரியர் ப.இராமசாமி. விண்ணப்பதாரர்கள் சரியான விபரங்களை கொண்டு விண்ணப்பிக்குமாறு பரிந்துரைக்கப்படுகின்றனர்.

சான்றிதழ், டிப்ளோமா, இளங்கலை ஆகிய மேற்கல்வியைத் தொடரும் இந்திய மாணவர்கள் விண்ணப்பிக்க அழைக்கப்படுகின்றனர். தேர்வுப்பெற்ற ஒவ்வொரு மாணவரும் அவரவரின் கல்வித் தகுதிக்கேற்ப உபகாரச் சம்பளம் பெறுவர் என்பது குறிப்பிடத்தக்கதாகும். இவ்வாண்டு பினாங்கு திறன் மேம்பாட்டு மையத்தில்(PSDC) மேலும் அதிகமான இந்திய மாணவர்கள் செயல்திறன் கல்வியை பயில அனுமதிக்கப்படுவர் என்றார்.

இந்து அறப்பணி வாரியம் மாநில அரசு வழங்கும் நிதியிலிருந்து ஒரு பகுதியை ஒதுக்கி மாணவர்களின் கல்வி சுமையைக் குறைக்க வழங்குகின்றனர் என்றால் மிகையாகாது. கடந்த ஆண்டு 436 இந்திய மாணவர்களுக்கு ரிம587,475 வழங்கப்பட்டது. ஒவ்வொரு ஆண்டும் இந்து அறப்பணி வாரியம் அதிகமான மாணவர்களுக்கு உபகாரச் சம்பளம் வழங்குகிறது.

தைப்பூசத்தை முன்னிட்டு பினாங்கு அருள்மிகு பாலதண்டாயுதபாணி ஆலயத்தில் இவ்வாண்டு ரிம210,696.50 நிதித்திரட்டப்பட்டத்தோடு 183.81 gms எடைக்கொண்ட தங்கம் காணிக்கையாகச் செலுத்தப்பட்டது என கணக்கறிக்கை காட்டினார் மதிப்பிற்குரிய துணை முதல்வர் அவர்கள்.

அட்டவனை
: 2010
முதல்
2014-
ஆம் ஆண்டு வரை இந்து அறப்பணி வாரியம் வழங்கிய உபகாரச் சம்பளம்

ஆண்டு

தொகை
(
ரிம
)

மாணவர்கள் எண்ணிக்கை

2008

2125

2009

5810

2010

109 253

39

2011

227 000

149

2012

243 100

268

2013

345 900

315

2014

587 474

436

இந்து அறப்பணி வாரியம்


இந்து அறப்பணி வாரிய கலந்துரையாடல் அமர்வுகள் வழி அனைத்து தரப்பினரின் கருத்துகளுக்கும் செவி மடுக்கும் – இராயர்

ஜார்ச்டவுன் – பினாங்கில் உள்ள இந்து சமூக மேம்பாட்டிற்கு உதவும் வகையில் பினாங்கு இந்து அறப்பணி வாரியம் (PHEB) அதன் சேவையை தொடரும் என அதன் தலைவர் ஆர்.எஸ்.என் இராயர் தெரிவித்தார்.

தொடக்கமாக, பினாங்கு இந்து அறப்பணி வாரியம் இரண்டு கலந்துரையாடல் அமர்வுகளை கடந்த செப்டம்பர்,17 அன்று தீவு மற்றும் பெருநிலப்பகுதியிலும் இந்து சமூகத்தை ஈடுபடுத்தவும், கோயில் நிர்வாகம், கல்வி மற்றும் சுகாதாரம் போன்ற பிரச்சனைகள் குறித்து கருத்துக்களை சேகரிக்கவும் நடத்தப்பட்டது.

முதல் அமர்வு எஸ்பிளனேடில் உள்ள டவுன் ஹாலில் நடைபெற்றது. அதைத் தொடர்ந்து இரண்டாவது அமர்வு பட்டர்வொர்த் டிஜிட்டல் நூல்நிலையத்தில் நடைபெற்றது.

இரு இடங்களிலும் நூற்றுக்கணக்கான பங்கேற்பாளர்கள், முக்கியமாக கோவில் தலைவர்கள் மற்றும் இளைஞர்கள் திரண்டனர்.

இந்நிகழ்ச்சியில், கல்வி தொடர்பான கேள்விகளுக்குப் பதிலளித்த, PHEB துணைத் தலைவர் செனட்டர் டாக்டர் ஆர்.ஏ.லிங்கேஸ்வரன் பல்கலைக்கழகத்திற்குச் செல்லும் மாணவர்களுக்கு நிதியுதவி வழங்குவதற்காக கல்வி நிதியை அதிகரிக்க வாரியம் திட்டமிட்டுள்ளதாகத் தெரிவித்தார்.

“விரைவில், பல்கலைக்கழகம் செல்லும் மாணவர்களுக்கான மானியங்கள் வழங்கும் இணையதள விண்ணப்பத்தை நாங்கள் தொடங்க உள்ளோம்.

“அனைத்து மானியங்களும் வெளிப்படையாகவும், அதன் நிதி ஒதுக்குடுகள் அனைத்தும் PHEB சமூக வலைத்தளங்களில் வெளியிடப்படும்,” என்று அவர் கூறினார்.

PHEB கோவில்களில் பிரத்தியேக வகுப்புகள் நடத்தவும் திட்டமிட்டுள்ளது, இதில் மதப் போதனைகள், தேவார வகுப்புகளும் இடம்பெறும்.

சமயம் மற்றும் கலாச்சார ஆய்வுகள் தொடர்பான அத்தியாவசிய தகவல்களை வழங்குவதிலும், மதம் மற்றும் கலாச்சாரம் தொடர்பான விஷயங்களில் ஆழமான அறிவை இந்து சமூகம் பெற்றிருப்பதை உறுதி செய்வதிலும் PHEB முக்கியப் பங்கு வகிக்கும் என பங்கேற்பாளர்கள் நம்பிக்கை கொள்கின்றனர்.

பொது மக்கள் அறப்பணி வாரியத்தின் பரிசீலனைக்காக சில ஆலோசனைகளையும் கருத்துக்களையும் தெரிவித்தனர்.

இந்தப் பரிந்துரைகளில் இந்து தம்பதிகளுக்கான திருமணத்திற்கு முன்பு பட்டறையில் பங்கேற்க ஊக்குவிப்பதும் மற்றும் அவர்கள் இந்து மத கோட்பாடுகளைக் கடைபிடிப்பதை உறுதிசெய்ய மத நிகழ்வுகளை கண்காணிக்க ஒரு சிறப்பு பணிக்குழுவை உருவாக்கும் திட்டமும் அடங்கும்.

அதுமட்டுமல்லாமல், தைப்பூசக் கொண்டாட்டத்தின் போது அருள்மிகு ஸ்ரீ முனீஸ்வரர் கோயிலில் அனைத்து வசதிகளையும் செய்து கொடுத்து, பக்தர்கள் தண்ணீர்மலை ஆலயத்தை நோக்கி தங்கள் நேர்த்திக்கடனை நிறைவேற்றுவதற்காக இலகுவாக செல்ல முடியும் என்றும் அவர்கள் நம்பிக்கை தெரிவித்தனர்.

தமிழ்ப்பள்ளிகளின் நல்வாழ்வு; கோயில் நிர்வாக உறுப்பினர்கள் தேர்வு மற்றும் இறுதிச் சடங்குகளை சில இறுதிச் சடங்கு நிறுவனங்கள் முறையற்ற முறையில் நிறைவேற்றுவது பற்றிய விமர்சனங்கள் ஆகியவை அன்று விவாதிக்கப்பட்டன.

இதற்கிடையில், பெரும்பாலான பெருநிலத்தில் வாழும் பொது மக்கள், PHEB இன் பராமரிப்பில் உள்ள கோயில்கள் குறித்து கேள்விகளை எழுப்பியதில், புதிய வாரியம் இனி பினாங்கில் உள்ள எந்த கோயில்களையும் கையகப்படுத்த விரும்பவில்லை, மாறாக, கல்வி மற்றும் ஆரோக்கியம் தொடர்பான இந்து சமூகத்தை மேம்படுத்துவதில் கவனம் செலுத்த விரும்புகிறது என்று இராயர் பதிலளித்தார்.

“மக்களின் கருத்துக்களைக் கேட்கவும், கடந்த காலத் தவறுகளை மீண்டும் நிகழாமல் இருக்கவும், பினாங்கில் உள்ள இந்து சமூகத்திற்கான நமது பொறுப்புகளை எவ்வாறு திறம்படச் செய்ய முடியும் என்பதைப் பார்க்கவும் நாங்கள் இங்கு கூடியுள்ளோம்.

“முக்கியமான விஷயங்களில் வாரியம் எடுக்கும் முடிவினை பொதுமக்கள் கண்டிப்பாகப் பின்பற்ற வேண்டும் என்று விரும்பும் நாட்கள் கடந்துவிட்டன.

“பினாங்கில் உள்ள ஒவ்வொரு இந்தியர்களுக்கும் பினாங்கு இந்து அறப்பணி வாரியம் சொந்தமானது என்று நாங்கள் நம்புவதால், உங்கள் அனைவரின் கோரிக்கைகளைக் கேட்கவும் மேலும் திறம்பட ஈடுபடவும் நாங்கள் இங்கு இருக்கிறோம்,” என்று இராயர் கூறினார்.

மேலும், இம்மாநிலத்தில் உள்ள கோவில்களுக்கு வாரியம் வழங்கும் நன்கொடைகளும் நிறுத்தப்படும் எனவும் அவர் குறிப்பிட்டார்.

இவ்வாரியம் விரைவில் பினாங்கு மாநிலத்தில் இரண்டு டயாலிசிஸ் மையங்களை, தீவு மற்றும் பெருநிலத்தில் அமைக்க திட்டமிட்டுள்ளது.

PHEB ஆணையர் குமரன் கிருஷ்ணன் கூறுகையில், பினாங்கில் உள்ள இந்து சமூகத்தின் நலனுக்காக மிகவும் சரியான மற்றும் ஒழுங்கமைக்கப்பட்ட முறையில் ஆட்சிச் செய்வதில் இவ்வாரியம் கவனம் செலுத்துகிறது.

“இந்த அமர்வுகளின் போது விவாதிக்கப்பட்டத் தலைப்புகள் கடந்த கால தவறுகளைச் சுற்றியே இருந்தாலும் பரவாயில்லை, ஏனென்றால் மக்கள் தங்கள் எண்ணங்களையும் அதிருப்தியையும் பகிர்ந்து கொள்ள அனைத்து உரிமையும் உள்ளது.

“நாங்கள் கேட்க இங்கு இருக்கிறோம், மேலும் பல ஆலோசனைகளைக் கேட்பதில் நாங்கள் மகிழ்ச்சியடைகிறோம், இது எதிர்காலத்தில் புதிய விஷயங்களை எவ்வாறு கையாள வேண்டும் என்பதைப் பற்றிய சிறந்த புரிதலை எங்களுக்கு வழங்கும்,” என்று அவர் மேலும் கூறினார்.


இந்து ஆலயங்கள் சமூகம், கல்வி மையமாக உருமாற்றம் காண இலக்கு – குமரேசன்

குளுகோர் – “இந்து ஆலயங்கள் வழிபாட்டிற்கு மட்டுமின்றி சமூகம் மற்றும் கல்வி மையமாகவும் உருமாற்றம் காண வேண்டும். இதன் மூலம், சமூகநலன் மிக்க திட்டங்கள் வழிநடத்தவும்  இந்திய சமூகத்தினர் பல நன்மைகள் அடையவும் வழிவகுக்கும்.

“பொதுவாகவே, ஆலயங்கள் வழிபாடு மற்றும் சமயம் சார்ந்த நிகழ்ச்சிகள் மட்டுமே ஏற்று நடத்தும் தலமாக மட்டும் இல்லாமல் சமூகம், கல்வி மற்றும் சமுதாய முன்னேற்றத்திற்கு முன்னெடுத்துச் செல்லும் மையமாகவும் திகழ வேண்டும்.

பத்து உபான் சட்டமன்ற உறுப்பினர் குமரேசன் அத்தொகுதியில் அமைந்திருக்கும்  இந்து ஆலயங்களின் நிர்வாக உறுப்பினர்கள் உடனான சந்திப்புக் கூட்டத்தில் கலந்து கொண்டு இவ்வாறு தெரிவித்தார்.

ஆலயங்கள் தகவல் மையமாக விளங்குவதன் மூலம் மாநில அரசின் Mysejahtera சமூகநலத் திட்ட நிதியுதவி; பினாங்கு மேம்பாட்டுக் கழகத்தின் கீழ் வழங்கப்படும் சிறு தொழில் வியாபாரிகளுக்கான கடனுதவித் திட்டம் மற்றும் பல திட்டங்கள்  பொது மக்கள் அறிந்து கொள்வதற்கும் உரிய உதவிகள் பெறுவதற்கும் துணைபுரியும், என சட்டமன்ற உறுப்பினர் குமரேசன் கூறினார்.

மேலும், மாநில அரசு இஸ்லாம் அல்லாத வழிபாட்டு தலங்களுக்கான நிதியம் (RIBI) மூலம் ஆலயங்களின் மேம்பாடு மற்றும் பராமரிப்புப் பணிகளுக்காக ரிம50,000 வரையிலான நிதியுதவி பெற சம்பந்தப்பட்ட இஸ்லாம் அல்லாத ஆலயங்கள் விண்ணப்பிக்க வரவேற்கப்படுகின்றனர்.

ஆலயங்களில் மாணவர்களுக்கானப் பிரத்தியேக வகுப்பு, கணினி வகுப்பு, டிஜிட்டல் நூலகம் அமைப்பதன் மூலம் ஒரு கல்வி மையமாக உருமாறுவதோடு கல்வி சார் சமூகமாகத் திகழ வழிவகுக்கும்.

இந்த சந்திப்புக் கூட்டத்தில் ஐந்து ஆலயங்களான பத்து உபான் ஸ்ரீ வீர காளியம்மன் ஆலயம்; சுங்கை டுவா, ஸ்ரீ கிருஷ்ணர் ஆலயம்; சுங்கை டுவா ஸ்ரீ முனீஸ்வரர் ஆலயம்; சுங்கை டுவா ஸ்ரீ ருத்ர வீர காளிகாபரமேஸ்வரி ஆலயம் மற்றும் பிராவுன் கார்டன், ஸ்ரீ நாகக்கன்னி ஆலயம் ஆகிய வழிபாட்டு தல நிர்வாக உறுப்பினர்கள் கலந்து கொண்டனர்.

இந்த சந்திப்புக் கூட்டத்தை ஏற்று நடத்திய மலேசிய இந்து சங்க குளுகோர் வட்டாரப் பேரவை ஆலய ஒருங்கிணைப்புத் தலைவர் அர்வின் பூபாலன் அவர்களுக்கு நன்றிக் கூற கடமைப்பட்டுள்ளேன். இக்கூட்டத்தில் ஏறக்குறைய 30 பேர்கள் கலந்து கொண்டனர் என குமரேசன் கூறினார்.

சட்டமன்ற உறுப்பினர், தனது தொகுதியில் உள்ள அனைத்து ஆலயங்களும் தங்களின் நிர்வாகத்தின் கீழ் எதிர்நோக்கும் பிரச்சனைகள் பற்றி விவாதிக்க  ஒன்றுக்கூடல் கூட்டங்களில் கலந்து கொள்ளுமாறு வலியுறுத்தினார்.

ஏனெனில், இந்து ஆலயங்கள் எதிர்நோக்கும் சட்டப்பூர்வமான சங்க பதிவு (ROS); ஆவணப் பதிவு மற்றும் நிலப் பிரச்சினைகள் குறித்து கலந்துரையாட இந்தச் சந்திப்புக் கூட்டம் துணைபுரிகிறது, என்றார்.

ஆலயங்களில் சமயம் சார்ந்த வகுப்புகளான பரதநாட்டியம், தேவாரம், திருக்குறள் ஓதுதல் போன்ற வகுப்புகள் வழிநடத்த  மலேசிய இந்து சங்க குளுகோர் வட்டாரப் பேரவைத் தயார் நிலையில் இருப்பதாகவும் சம்பந்தப்பட்ட ஆலய நிர்வாகத்தின் ஒத்துழைப்பைப் பெரிதும் எதிர்பார்ப்பதாகக் கூறினார்.

இந்நிகழ்ச்சியில் பத்து உபான் ஸ்ரீ வீர காளியம்மன் ஆலயத்திற்கு மலேசிய இந்து சங்க வாழ்நாள் உறுப்பினர் நற்சான்றிதழ் வழங்கப்பட்டது. இந்த சான்றிதழை கோவில் செயலாளர் திரு.முனீஸ்வரன் ராஜாமணி பெற்றுக்கொண்டார். பினாங்கு இந்திய நல்வாழ்வு சங்கம் மற்றும் பினாங்கு பத்து உபான் ஐய்யப்பன் சேவை சங்கம் ஆகியவையும் வாழ்நாள் உறுப்பினர் நற்சான்றிதழ் பெறவதற்கான விண்ணப்பத்தைப் பெற்றுக் கொண்டனர்.


இந்து ஆலயப் பராமரிப்புப் பணிக்கு நன்கொடை

ஆயிர் ஈத்தாம் – புக்கிட் குளுகோர் நாடாளுமன்ற உறுப்பினர் ராம் கர்பால் அருள்மிகு ஓம் சக்தி முனீஸ்வரர் ஆலய பக்தர்கள் சங்கத்திற்கு ரிம26,000 நன்கொடை வழங்கினார். இந்த நன்கொடை ஆலயப் பராமரிப்புப் பணி மற்றும் சமூக மண்டப மேம்பாட்டுப் பணிக்காகப் பயன்படுத்தப்படும்.

ஆலய நிர்வாகத்திற்கு வழங்கப்படும் நன்கொடையைக் கொண்டு ஆலயம் மற்றும் சமூக மண்டபத்தின் உட்புறம் மற்றும் வெளிப்புறத்தில் சாயம் பூசும் பணிகள் மேற்கொள்ளப்படும்  என ராம் கர்பால் தெரிவித்தார்.

“மறுசீரமைப்புப் பணிகள் இரண்டு மாதங்களில் நிறைவுப்பெறும் என்று எதிர்பார்க்கப்படுகிறது. கூடிய விரைவில் இந்த ஆலயத்திற்கு மீண்டும் வருகையளித்து அதன் சீரமைப்புப் பணிகள் குறித்து கண்காணிக்கப்படும்,” என ஆலயத் தலைவர் லோகசன் இராமையாவிடம் காசோலையை வழங்கிய பிறகு ராம் கர்பால் இவ்வாறு கூறினார்.

காசோலை வழங்கும் விழாவின் போது ராம் கர்பாலுடன் பத்து உபான் சட்டமன்ற உறுப்பினர் ஆ.குமரேசனும் கலந்து கொண்டார்.

இதற்கிடையில், மறுசீரமைப்பு மற்றும் மேம்பாட்டுப் பணிக்கான மொத்த செலவு ரிம670,000 என்று லோகசன் கூறினார். பினாங்கு வாழ் மக்கள் இந்த சமூக மண்டபத்தை சமூக நிகழ்ச்சிகளுக்குப் பயன்படுத்துமாறு வலியுறுத்தினார்.

“அனைத்து பினாங்கு வாழ் மக்களும் திருமணங்கள் போன்ற சுப நிகழ்ச்சிகள் நடத்த சமூக மண்டபத்தைப் பயன்படுத்தலாம். அதேவேளையில், சமூகநலத் திட்டங்களான பிரத்தியேக வகுப்புகள்  நடத்தவும் நாங்கள்

குறைந்த கட்டணம் மட்டுமே விதிப்போம்.

“அதுமட்டுமின்றி, நாங்கள் மண்டபத்தின் மற்றொரு பகுதியில் ஒரு டிஜிட்டல் நூலகத்தை அமைப்பதில் ஈடுபட்டுள்ளோம்.

“டிஜிட்டல் நூலகம் அடுத்த ஆண்டு மார்ச் மாதத்தில் பொதுமக்கள் பயன்பாட்டுக்குத் திறக்கப்படும் என எதிர்ப்பார்க்கப்படுகிறது. இந்த நூலகத் திட்டத்தின் மூலம் குறிப்பாக  இளைஞர்கள் பயனடைவர் என நம்பிக்கை தெரிவித்தார்.

“இந்த  டிஜிட்டல் நூலகத் திட்டத்திற்காக ஐந்து மடிக்கணினிகளை வழங்குவதாக சட்டமன்ற உறுப்பினர் குமரேசன் உறுதியளித்தார்,” என்று லோகசன் மேலும் கூறினார்.